Iwak iku dadi salah siji jenis panganan sing paling gampang mambu amis. Nek gak diolah dengan tepak, marakno iwak iku mau sek tetep ninggalno ambu amis. Biasane, ibu-ibu iku nganggo jeruk nipis utowo lemon gawe ngilangno ambu amis nang iwak sak durunge dimasak. Terus kadangan mbari dibaluri jeruk nipis, bakal dijarno disik ben ambu amise isok ilang. Dadakno, cara koyok ngono iku gak disarano lho. Ancen iyo ambu amise isok ilang. Tapi asam sing onok nang jeruk nipis iku isok ngerusak tekstur iwak iku dewe. Terus sisan isok matengno daginge luwe awal. Makane akeh koki sing mulai beralih nganggo alternatif liyane gawe ngilangno ambu amis nang iwak iku mau, contohe koyok nganggo susu.


Saiki akeh berita nang media sosial, koran, ambek TV sing garai wong tuwo wedi. Berita iku sing nyiarno perkoro akeh bocah-bocah wedok sing moro-moro meteng sing garai wong tuwek jumbul. Ancene jaman saiki iku ora kenek macem-macem nag gembulan ambek bocah-bocah masio iku ketok alim tapi akhiro yo ngunuku. Dadi perkoro koyok ngunuku saiki wes gelek kedaden nang endi-endi mboh iku bocah SMA utowo wes kulia soale kabeh doh podo ngerti liwat internet sing ono nang Hp-ne dewe-dewe. Asline perkoro ngunuku yo iso ae ora kedaden nag ati-ati dolanane. Terus kudu pinter nag milih konco, masio saiki jamane ora karoan, lanang wedok wes podo gelek mlaku bareng.


Biasane nek onok uwong nikahan, pasti onok sing jenenge maskawin. Maskawin iku harta sing dikeki oleh pihak mempelai lanang nang pihak mempelai wedok pas pernikahan. Maskawin iki podo ambek mahar. Maskawin iki pemberian wajib nang rangkaian akad gawe simbol rasa cinta suami nang istrine. Nang hukum islam, maskawin sing dikekno yo onok syarate. Siji, maskawin sing mbok kekno iku guduk teko barang nyolong. Barang iku kudu ngekeki manfaat sing apik. Loro, mbasio gak onok jumlah ketetapane, awakmu gak oleh ngekeki maskawin sing gak berharga. Telu, maskawin sing mbok keki guduk tekne wong liyo. Nek tetep mbok kekno, maskawine dadi gak sah. Papat, jenis, sifat, karo bentuk maskawin kudu diketahui dan diperhitungkan sing jelas.


Saiki ning Surabaya lagi akeh kasus serangan sing disebabake karo gengster. Umur bocah gengster iki sekitar 15 kanthi 17 taun. Serangan iki ngeresahake warga amarga gengster iki nggawa gaman kaya lading, samurai, lan geraji. Sing dadi pikiran lan diskusi ning sosial media iku akare saka perguruan silat sing bubar ngelulusake anggotane. Tingkahe para bocah tanggung iki disorot amarga marai jeneng perguruan dadi elek. Akibate, polisi dadi luwih waspada lan para wong tuwa anggota gengster iki diundang marang kantor polisi. Akeh wong tuwa sing padha kuciwa amarga gengster iki ya bolos saka sekolah kanggo nyerang wong ning dalan lan mbacoki wong sing ora salah.


Ben onok wong sing meninggal, pasti wong sing ditinggal iku sedihe bukan main, opo maneh nek iku wong kesayangane. Contohe koyok anak sing ditinggal mati karo wong tuwone. Nek wes berlarut ndek lubang kesedihan, biasane uwong iku gak bakal kuat lapo-lapo. Ditakoni mek mantuk-mantuk ae. Padahal, gawe seorang anak, sak iso mungkin awakmu melu ngeramut wong tuwomu. Mulai teko ngadhusi, ngafani, sampe ngeterno nang pemakaman. Iku ben dadi bukti baktimu nang wong tuwo, dan iku hukume wajib selama sanggup. Rasane ancen abot banget, tapi anggep ae iku buktimu nek selama iki awakmu sayang nang wong tuwomu dan iku dadi wujud baktimu nang wong tuwomu.


Kadhang diuber kewan kuwi marai jantung kaya arep copot amarga kaget lan medeni, apa maneh yen kewan kuwi gampang nyokot kaya aku uga gampang ngabyuk kaya pitik lan uga menthog. Akeh banget wong sing trauma lan wedi marang kewan amarga tau diuber. Amarga kuwi, ana babagan sing bisa dilakoni yen lagi diuber kewan. Kaping siji yaiku ora usah panik amarga kewan kuwi mesti nguber ya ana kesele. Kaping loro yaiku kudu pinter ngalihake perhatian para kewan kaya ngewenehi panganan lan uga ngusir nganggo kayu. Uga ana wong sing milih meneng amarga kewan kuwi bakal tambah nyedhak yen ana wong sing obah.


Adegan ning sinetron sing marai wedi lan trauma yaiku ana wong sing seneng ngerusak lan uga nyabut kabel rem sing ana ning mobil utawa motor ben lakon sing ana ning sinetron kuwi cilaka. Nanging kedadian iki rada ora mungkin ning jaman saiki amarga keamanan motor lan mobil iki wis canggih amarga ana kendaraan sing wis dilengkapi alarm. Nanging, sing perlu dipahami kuwi makna ning sak walike adegan iki, yaiku akeh wong sing bisa ngelakoni babagan sing nekat lan ora kepikiran kaya mendhot kabel rem ben bisa celaka tanpa ana tuduhan pembunuhan. Nanging senajan rada ana unsur khayal, adegan iki wis digawe ning akeh sinetron.


Mas, iki kok acarane gak mulai-mulai? Kudune sanggar iki wis tampil loh saiki? Kan wingi perjanjiane, awak dhewe tampil jam 10. Kok iki wis jam 10 acarane wae rung mulai. Iso gawe acara ora to Mas? Yen wis ngudang awak dhewe ki bok yo sing profesional. Awak dhewe bakal nampilke sing terbaik yen awak dhewe dilayani kanthi apik. Awak dhewe kui uga isih mahasiswa, Mas. Awak dhewe duwe kesibukan liya sak liyane tampil iki. Mbok yo mikir to Mas? Jenengan ya mahasiswa to? Kok uteke ora dienggo. Utekmu kececer neng burjo, ho'o? Utek kok cuer banget koyo burjo murah neng samping kosanku.


Pas SMA, aku melu sawijining ekskul bela diri ning sekolahku, yaiku taekwondo. Taekwondo iki sak liyane bisa nyehatake awak, taekwondo iki uga bisa dari perlindungan diri. Apa maneh aku bocah wedhok sing kerep lunga dhewe, Nanging, ing kelas 3, aku wis mulai males latihan amarga wis kesel sekolah lan les. Nanging, bapakku pengen aku oleh sabuk ireng, kamangka bapakku njanjekake yen aku lulus ujian taekwondo, aku bisa oleh seragam anyar. Bar kuwi, aku dadi sregep latihan lan teka terus. Pas dina ujian, aku malah lara. Nanging aku kudu bisa tetep melu ujian.Banjur aku tetep melu ujian munggah sabuk lan lulus. Aku bungah banget bisa lulus ujian kuwi.


Apa sing ana ning dalan kuwi ora ana sing weruh, salah sijine yaiku babagan kemacetan. Nanging kemacetan iki ora bisa ditangani karo ngamuk lan nesu marang wong liya. Sing kudune bisa ngontrol emosi lan stres wayah macet yaiku awak dhewe amarga macet iki ujian kanggo kesabaran ben awak dhewe ngerti lan duwe persiyapan sak durunge budhal marang nang endi wae. Sak liyane barang-barang, awak dhewe uga nyiyapake mental uga fisik ben ora kaget lan gampang kesel ning dalan. Amarga kuwi, saiki awak dhewe kudu dadi pengendara sing pinter lan uga bisa ngatur waktu ben ora ana kedadian sing marai sumpek ning dalan.


Nag delok jeding reget yo mesti mangkel, opo maneh sing ora gelek diresiki kan yo tambah mangkelno soale ketok kemproh. Terus sak liyane iku, yo mesti bakal marakno wong jember nag ate mlebu opo maneh nag jeding iku kanggo wong-wong koyok sing nang warung utowo kafe, yo tambah dadekno wong sing mrono iku jember ambek ora nyaman. Nag wes kadung ngunuku, ben ora marakno roso jember yo kudune nang diresiki soale nag ora nang diresiki biasane marakno ambu sing ora enake rambloko terus ambu anjok endi-endi sing marakno wong liyo sing ate mlebu iku ora seneng. Dadi nag iso yo kudu diresiki ben ora marakno wong sing butoh jeding ora jengkel.


Biasane sing garai bocah iku isin nag diguyu kancane sak kelas iku polahe ngelakoni perkoro sing ora pantes. Nah perkoro sing ora pantes iku maeng yo pirang-pirang wong jenenge bocah kok, yo ono sing disengojo, ono sing ora disengojo barang. Nah sing jenenge diguyu bocah utowo koncone sak kelas mergo ngelakoni perkoro sing marakno diguyu maen iku termasuk perkoro sing ancene marakno wong iku guyu. Nah biasane nag perkoro iku maeng ora disengojo mesti bocahe sing diguyu iku maeng bakal kisinen. Tapi nag disengojo yo jelas nag diguyu tambah senenge pol soale rumongso opo sing dilakoni maeng iso marakno wong seneng.


Aku tau numpak montor sing reme blong. Kui motore koncoku. Sebenere iso wae, awak dhewe boncengan kanggo montorku. Nanging mergo aku ngerti yen montor dheweke luwih penak dienggo boncengan, aku luwih milih nganggo montore dhewe. Pas lagi neng tengah dalan, aku lagi sadar yen reme kui ora pakem. Rasane langsung panik aku. Banjur aku ngurangi kecepatan montore. Sepanjang dalan kui, aku mung mlaku 30 km/jam. Aku wedine yen tak peksoke banter, malah awak dhewe iso ciloko. Aku luwih milih tekan telat timbangane mlebu rumah sakit. Bar kui, aku ngekon koncoku supoyo cepet-cepet dandani montore. Aku uga ora kepengen dheweke ciloko pas numpak montore dheweke dhewe.


Gangguan jin karo setan iku isok marani awak dewe teko ndi ae. Dan iku sing marakno awak dewe wedi gawe ngelangkah, opo maneh gawe metu omah. Tapi gak usah atek wedi, onok siji cara sing isok mbok lakoni, yaiku dungo metu omah sesuai ajarane Rasulullah SAW. Dungone iku “Bismillahi tawakkaltu 'ala Allahi wa laa hawla wa laa quwwata illa bi Allahi”. Arti teko dungo iku isok gawe ngelindungi awak dewe teko gangguan opo ae, salah sijine iku gangguan jin karo setan iku. Nek awakmu ngeyakini kekuatan dungo iku, nisyaca awakmu bakal dilindungi karo gusti Allah SWT. Dadi ojok lali gawe dungo iku yo rek sak durunge metu omah.


Urip dewean iki pilihan sing angel amarga akeh tanggungan sing kudu dirampungke sak durunge mutusake urip dhewe kaya biaya kanggo keluwarga, biaya sekolah, lan liyane. Urip dhewe iki uga gedhe banget risikone yen ora siap amarga  mbutuhake adaptasi ben ora stres. Nanging, pancen wong kabeh kudu tau ngerasakake urip dewean ben ngerti pentinge wong liya kanggo awake dhewe. Kamangka kuwi, yen kanca-kanca arep urip dewean, aja lali nyiyapake sekabehane kayak dhuwit, kemampuan, utawa kontak sing bisa dihubungi yen ana kebutuhan sing ndesak. Sak liyane kuwi, urip dewean iki bisa dadi cara awak dhewe kanggo nguji piye carane awak dhewe ngerampungake masalah.


Isuk-isuk Mbak Firda bengak bengok ana ing omah. Kabeh wong omah pada njingkat saking kagete. Aku uga melo ndelok ana apa kok Mbak Firda sampe bengak bengok. Ndilalah Mbak Firda nduduhake testpack utawa alat sing digawe ngecek wong meteng. Alat iku nunjukake bukti yen Mbak Firda meteng. Alhamdulillah, kabeh kaluwargaku padha seneng pol amarga iki pancen wis dienteni banget karo kaluwargaku. Bapak lan Ibuku padha nitip ning Mbak Firda supaya tansah njaga awake. Uga padha nitip ning bojone Mbak Firda supaya ngancani Mbak Firda terus sampe babaran. Aku wis ora sabar ngenteni ponakanku sing bakal lair iki. Aku wis siap kanggo dadi Bulik.


JBJ iku salah siji boygroup teko Korea Selatan sing pas iku lagi naik daun banget mergo anggotane iku jebolane salah siji acara survival sing terkenal banget nang kono, yaiku Produce 101 season 2. Dan pas tanggal 7 April 2018, JBJ bakal ngadakno konser perdanane nang Indonesia. Sebagai Joyful—jeneng fandome JBJ—aku jelas berangkat gawe nonton. Dan kudu tak akoni, konser JBJ iki dadi konser sing fans e paling santai. Gak koyok konser biasane sing rusuh, para Joyful bener-bener tertib pas ngantri gawe melbu nang venue konsere nang Kota Kasablanka Mall. Malah pas gerbang wes dibuka, staf e kudu ngumumno ping bolak balik cek para Joyful ndang melbu venue. Saking santaine, wong wong e gak onok sing gopoh blas. Melbu venue yo antri tertib tapi santai, melbu venue yo podo tertib, dadi keseluruhan acara berjalan lancer banget.


Jarene koncoku gagal nag jero urip iku akeh penyebabe. Ora polahe awak dewek salah mritungno tok. Tapi anjene iku ora sak dalan ambek sing kudu awak dewek lakoni mangkanei iku dadi gagal. Gagal nag urip iku ancene ora apik nag dibarno suwe-suwe, soale bakal ngetokno perkoro anyar koyok ganggu pikiran, terus mental sing ngalami gagal maeng yo iso dadi elek. Nag jareku gagal nang jeru urip iku wajar ambek ora opo-opo soale teko kunu maeng iso dadi oleh pengalam kanggo ngadepi masa depan sing awak dewek yo ora ngerti koyok opo. Mangkane ojo wedi nag awakmu gagal. soale iku kenek gawe sangu ngadepi masa sing bakal ate teko.


Wong sing biasane wedi nang gone barang utowo opo ngunu nang janji ora kenemenen ora masalah, tapi nag sampek kenemenen iku iso dadi sing jenengen trauma. Trauma iku iso metu kapan ae terus awak dewe yo ora iso nentukno kapan iku metune. Terus trauma iku yo duwe pirang-pirang jenis koyok contone trauma akut, trauma kronis, ambek trauma kompleks. Nah sing garai trauma iku yo asline ora iso ambek angel prediksine tapi asline sing jenenge trauma iku biasane disebabno karo perkoro utowo masalah sing dadekno emosine iku maeng tegange megilan sampek akhire dadekno roso wedi nang mentane deke ambek pikirane deke. Nah salah sijine contoh sing biasane dadekno trauma yaiku teror.


Yen awake awak dhewe mambu kui, awak dhewe dadi isin ketemu wong. Neng sak ben bagian tubuhe awak dhewe, ono bagian-bagian tertentu sing ngetoke mambu sing ora enak. Sing paling kerep ngetoke mabu sing ora sedep kui nen gok kelek. Kelek dhewe kui kerep keempit dadine udara sing ono neng kono ora methu kanthi lancar. Bagian sing liyane kui sikil. Yen awak dhewe kerep nganggo kasut nanging ora nganggo kaos sikil biasane sikil awak dhewe dadi mambu. Bagian sing ketelu kui rambut. Rambut iso ngetoke ambu sing ora enak pas rambute awak dhewe teles lan kesuwen ora digaringke. Mergo kui, rambute awak dhewe dadi mambu apek.


Bapakku kui wonge ora terlalu ekspresif. Angel banget nebak ekspresi seko raine bapak, lagi sedih, marah, seneng, utowo kuciwo. Nanging seko critone ibuku, ono siji-loro momen pas bapakku ketok seneng banget. Momen kui pas aku lan adiku lahir, iyo, pas bapakku pertama kaline delok anak-anake. Pas aku lahir, jarena ibu lan eyang putriki, bapak seneng banget. Saking senenge bapakku iso jingkrak-jingkrak koyo cah cilik. Bapak langsung gendong lan meluk aku sing isih bayi. Bapak delok aku kanggo mripat sing brambangi. Jarene eyangku, bapak ket disik kepengen duwe anak lanang. Pas kui, bapak ora tau ngeterke ibu neng USG dadi jenis kelaminku ora ono sing ngerti sadurunge aku lahir. Dadi pas ngerti neng anake sing pertama lanang, bapak seneng banget.


Salah siji jenis plagiarisme iku self-plagiarism. Plagiarisme jenis iki yaiku kondisi nang ndi penulis nerbitno maneh kabeh karya utowo sebagian karyane dewe nang karyane sing anyar. Self-plagiarism iku isok sisan kedaden pas penulis ngutip sebagian karyane sing mbiyen tau diterbitno nang karya anyare tanpa nyantumno sumber e. Self-plagiarism iki bersifat mbujuki publik dengan manfaatno kepercayaan publik ben isok ngentokno keuntungan. Contoh kegiatan self-plagiarism iku onok akeh. Siji, nerbitno ulang paper sing podo tanpa diketahui pembaca ambek penerbit. Loro, nerbitno utowo ngepromosikno maneh buku-buku anyar padahal buku iku mau hasil teko nyalin buku lawase sing wes tau diterbitno. Telu, mublikasikno penelitian sing podo nang rong kegiatan seminar sing bedo.


Salah sawijine pertandingan bulu tangkis sing paling bergengsi yaiku piala Thomas lan Uber Cup. Piala Thomas iki kanggo atlet putra lan Uber kanggo atlet putri. Peserta pagelaran iki yaiku saka negara-negara ing dunya lan ana ning lingkaran federasi. Kabeh kategori ana kecuali ganda campuran amarga piala iki dipisah putra lan putri. Indonesia dadi negara sing langganan menang turnamen Thomas Cup lan Uber Cup. Amarga sponsor, Thomas lan Uber Cup sing biyen dipisah, saiki diadakake ning siji panggon sing padha lan duwe sponsor sing uga padha. Tahun iki sing menang Thomas Cup kontingen saka India lan Uber cup saka Korea Selatan.


Dino bahagia pas pernikahan ancene anjurane kudu diramek-ramekno ben wong-wong iku ngerti nag wong iku ngerayakno dino bahagia polahe nikah. Dino bahagia sing koyok ngeneki ancene wes wajar kedaden nang endi-endi koyok nang kota, deso, ambek liyan-liyane. Lapoo kudu diramek-ramek no? Soale iku ben ngadohi fitnah kanggo sing ngalami dino bahagia polahe nikah maeng. Dadi kanggo awakmu kabeh sing duwe dino bahagia polahe nikah dadekno rameh ben ora dadekno wong salah sangka ambek awakmu sing moro-moro gawe dino bahagia, soale dino bahagia iku ora mok nikahan tok, koyok contone pas lahiran, pas sunatan, ambek pas lulusan iku yo termasuk dino bahagia.


Aku sempet kepengen banget tuku soto mie khas Bogor. Neng Yogyakarta kui, angel banget golek bakul soto sing asale seko kota sewu angkot kui. Sakjane, ono sih mi instan rasa soto mie nanging aku kepengen sing asli. Kebetulan pas, aku ono keperluan neng Bogor aku nyempetke tuku soto mie. Sadurunge, aku takon karo dulurku sing neng tinggal neng kono, endi bakul panganan kui sing paling enak. Rasane kui sakjane koyo soto biasa, nanging luwih berlemak. Sayurane nganggo kol karo kecambah. Daging sing dienggo daging sapi. Pas banget, daging neng soto mi sing tak pesen kui ora terlalu alot, isih penak dicokot. Akhire, aku iso mangan soto mie, saiki wis ora penasaran meneh.


Kabeh awak dewe sing wedok iku eroh nek vagina iku nduwe ambu khase dewe dan isok berubah-ubah sesuai siklus ovulasine awak dewe. Tapi onok pirang mambu vagina sing kudu mbok gatekno. Nek misal awakmu ngambu ambu sing kuat terus amis koyok iwak asin teko vagina, awakmu kudu mulai waspada. Isok dadi iku tanda lagi ngadepi krisis kesehatan. Mambu amis iku mau dimarakno teko bakteri apik ambek bakteri jahat nang vagina sing gak seimbang. Kondisi iki iku infeksi umum mergo onok gangguan ndek vaginamu. Dadi nek awakmu mulai ngeroso metu cairan keputihan teko vagina sing dibarengi karo mambu amis koyok iwak amis, awakmu kudu ngelakoni penanganan dini ben gak dadi penyakit sing serius.


Akeh uwong iku wedi banget ambek ulo, opo maneh sing nduwe bisa. Hal iku mergo bisane ulo iku akeh-akehe beracun. Nek uwong dicokot ulo terus bisane nancep nang kono, kudu cepet-cepet ditulungi sak durunge wong iku mau gak isok diselamatno. Onok cara gawe ngelakoni pertolongan pertama pas nulungi wong sing buru kepatok ulo. Siji, langsung telpon tenaga medis. Loro, selagi ngenteni sampe tenaga medis teko, kongkon korban istirahat dan ojok oleh akeh obah ben racune iku gak ndang nyebar. Telu, posisikno anggota tubuh sing kecokot mau luwe endek timbang letak jantung. Papat, coploken sembarang kalir jenis aksesoris sing onok nang sekitar gigitan ben gak memperparah bengkak. Limo, resikno luka nganggo banyu terus tutup luka nganggo kain resik. Sing paling penting, luka iku ojok mbok otak atik sak durunge tenaga medis teko.


Nag petuk ambek idola mesti wong senenge megilan, opo maneh bocah-bocah saiki tambah ora karuan tingkahe. Tapi kabeh wong yo kudu sadar nag seneng karo idola sing kenemenen bakale garai roso sing gilane metu teko idola sing mbok senenge nang awakmu. Dadi nag duwe roso seneng polahe petuk ambek idola iku ojo enemen-nemen ambek kontrolen ben awakmu ora garakno idola iku amngkel ambek keteng nag petuk wong. Terus sak liyane ngendalikno roso seneng maeng yo kudu ngendalino carane mujudno roso seneng maeng ben idola yo duwe roso seneng ambek wong sing seneng ambek idola maeng. Dadine ayo podo ngendalikno rosos seneng nak ketemu idola.


Jaman saiki akeh lomba-lomba sing diiklanke ning sosial media. Lomba-lomba kuwi ana sing hadiah lan penyelenggarane gedhe, ana uga sing cilik. Nanging yen arep melu lomba-lomba iki ya wayahe kudu luwih selektif amarga ana lomba sing niate mung golek sponsor lan ora ana juri profesional. Sing akeh kedadian ya lomba nulis sing diadakake penerbit sing abal-abal tur ora jelas. Njuk data-data peserta kuwi bisa dilolosake lan bisa didol yen ora ati-ati. Pindhone, tulisan utawa karya peserta uga bisa diakuisisi. Kamangka, saiki yen arep melu lomba kudu didelok paneh sapa war panitia sing nyelenggarakake lan kudu bisa nggolek lomba sing cocok lan bisa nambah mutune awak dhewe.


Bocah wedok saiki iku akeh sing jumbulno wong soale moro-moro meteng dodok. Nah meteng iku maeng ora perkoro gampang opo maneh iku nag ora teko pasangan sing ancene sah, tambah eleke megilan iso dadekno sak keluarga maleh elek, terus mentale barang yo keganggu. Wong meteng iku ora sepele, soale yo kudu jogo fisike , soale angger ulan, mesti tambah gede wetenge, mari ngunu kudu jogo kesehatane, soale nag jero wtenge iku ono bibit sing kudu dicukupi panganane ben engko lahire sehat. Terus biasane wong meteng iku ora oleh pegel soale nag pegel iku ora apik kanggo awake ambek calon anake sing ono nang jero wetenge, dadi kanggo ibu-ibu sing meteng kudu jogo kesehatane.


Onok salah siji dino pas aku KKN sing bener-bener dadi dino tersial dan tersedih. Bener-bener ket isuk sampe bengi onok ae sing kedaden nang awakku. Mulai isuk pas aku ngajar nang TK, aku kudu berpisah ambek arek-arek TK soale iki dino terakhir aku ngajar nang TK iki. Gak aku tok, bahkan arek-arek TK melu sedih. Onok sing nangis dan meluk aku, gak ngoleni aku moleh. Mbari teko TK, aku moleh numpak motor koyok biasa. Tapi aku lagi apes, soale moro-moro rem motore blong dan marani aku tibo teko motor. Wong-wong deso langsung nulungi aku dan nuntun aku sampe nang pondokan. Tutuk pondokan aku langsung diobati karo koncoku. Pas awan, onok arek cilik dolen nang pondokan dan mecahno meja koco. Alhasil aku dan konco-koncoku kudu ganti rugi. Sorene, stop kontak nang pondokan kobongan dan hampir bakar sak omah. Aku sing gak isok opo-opo tambah panik, opo maneh awakku sek kaku mergo tibo mau. Untunge koncoku sergep gawe madamno api dan kabeh aman terkendali. Bengine, pas lagi ngeinput laporan kegiatan harian, moro-moro onok gempa. Kabeh koncoku wes mlayu metu teko pondokan, sedangkan aku mek isok meneng dan keweden dewe nang njero omah. Bener-bener sedih banget nek diiling-iling maneh.


Panganan mambu sing ono neng meja makan kui marake napsu mangane wong-wong dadi ilang. Senadyan, panganan sing liyo kui ish enak-enak lan lagi wae mateng, tetep wae panganan sing mambu ngerusak suasana. Misale, awak dhewe ngerti panganan sing mambu kui telat. Kabeh wong sing arep mangan wis podo ngumpul. Banjur, mergo ngerti panganan ono sing mambu, panganane kui disingkirke. Nanging panganan mambu sing disingkirke kui, tetep wae napsu mangane wong-wong ora iso balik. Wong sing neng kono iso-iso ora sido mangan kabeh. Awak dhewe malah dadi repot, soale panganan sing wis digawe kui dadi ora kepangan. Malah panganane kui iso dadi mambu sesoke yen ora dipangan pas kui.


Neng mal kui, akeh wong-wong podo ngumpul. Wong-wong sing awak dhewe ora kenal iso awak dhewe temuke neng kono. Senadyan ora kenal, nanging wong-wong kui kelambine akeh sing podo. Yen kelambi sing awak dhewe uga ono sing madani neng mal kui, awak dhewe bakal ngeroso isin, koyo koncoku. Koncoku iki wonge nyentrik banget gaya lan pemikirane kui bedo banget, termasuk pilihan model kelambine. Pas kui dheweke lagi nganggo kelambi sing wernone nabrak-nabrak. Celane werno ijo, kelambine werno abang, lan nganggo jaket werno kuning. Terus dheweke ketemu wong sing nganggo gaya sing mirip banget karo dheweke. Wernone mirip nanging gaya kathok lan kelambine rodo bedo sitik.


Salah siji penyebab paling gede wong gampang marah iku mergo stres. Stres iku gak marakno uwong gampang marah tok, tapi efek elek sing liyane iku onok akeh sisan, terutama gawe kesehatan. Makane iku, butuh banget sing jenenge ngelola stres ben gak gampang marah ambek ben isok urip sehat. Siji, ungkapno keluh kesahmu. Mendem perasaan iku isok marakno stres, dadi mending ceritakno ae. Bah iku nang dulurmu utowo koncomu. Loro, olahraga rutin. Gak butuh olahraga sing abot, cukup olahraga sing enteng ae ben otot tubuh iku luwe rileks. Telu, lakoni meditasi. Meditasi iku isok nuruno hormon kortisol. Nek hormon iku berkurang, kadar stres nang awakmu isok mudun sisan. Papat, lakoni aktivitas sing menyenangkan. Contohe koyok ngelakoni hobimu. Terakhir, terapno pola urip sing sehat. Mangan sing bernutrisi, turu sing cukup, gak ngerokok, gak mendem, dan gak nganggo obat-obatan terlarang.


Awak dewe pasti muangkel nek montore awak dewe ketelekan manuk. Wes marakno rusuh, teleke manuk iku bahaya sisan gawe cat montor. Nek teleke sek teles, isok langsung disiram dan langsung ilang. Sing angel iku nek teleke wes garing, kudu ngelakoni cara khusus ben cat mobile gak rusak sisan. Cara gawe ngeresikno telek manuk iku koyok ngene. Siji, siram permukaan mobil sing kenek telek manuk nganggo banyu panas ben nyonyor. Loro, mbari disiram banyu panas, semprot nganggo insect remover terus dilap nganggo kain lembut. Telu, bilas nganggo sabun cuci mobil sampe resik. Terakhir, garingno area sing iku mau nganggo lap microfiber.


Aku saiki lagi angel-angele ngatur wektu amarga lagi diuber karo dosenku. Skripsiku wis kudu rampung wulan iki. Nalika nggarap skripsi wingi, aku ngerasa awakku panas, ngelu banget, lan kaya meh watuk. Aku mutusake kanggo priksa ning dhokter supaya ngerti aku kena apa. Sawise dipriksa karo dhokter, aku dikandani yen aku positif Covid-19. Aku kesel banget amarga mikir ana-ana wae. Aku wis siap kanggo marikna skripsiku minggu iki ndilalah aku kena Covid-19. Aku diwenehi saran karo dhokter supaya ndang waras. Kaping siji, ora perlu mikir sing ora-ora. Kaping loro, mangan lan ngombe sing wakeh supaya awake cepet waras. Sing terakhir kudu caring lan kudu bagya, ora oleh sumpek.


Yen awak dhewe dirundung kui, ngeroso wedi kui wis wajar banget. Ora ono wong sing ngelarang awak dhewe ngerasake wedi lan gemeteran pas awak dhewe lagi digarapi sing keliwatan. Sing awak dhewe ora entuk lakoke kui meneng wae babagan perkoro iki. Yen awak dhewe meneng wae, masalah kui ora bakal rampung lan awak dhewe tetep kesikso terus. Misale kui kedaden pas lagi sekolah, sepanjang awak dhewe isih sak sekolahan karo sing ngerundung, awak dhewe ora iso lepas seko dheweke. Awak dhewe ora kudu ngadepine kui dhewe. Awak dhewe kudu jaluk tulung karo wong sing awak dhewe percoyo. Wonge kui ora bakal ninggalke awak dhewe lan bakal terus dukung awak dhewe.


Pseudomonas marginalis yaiku salah siji jenis bakteri sing bisa mbosokake panganan. Senajan panganan sing dibosokake, bakteri iki kalebu salah siji bakteri sing bisa mbosokake akar lan uga godhong. Panganan sing bisa mbosokake iki sering ana ning sayuran lan bisa ana ning panganan sing ora dimasak kanthi mateng. Panganan sing kena kontaminasi bakteri iki bisa dadi mambu ora enak lan rasane dadi kecut. Bakteri sing nyerang tanduran iki bisa nyerang daging amarga kontaminasi silang ning alat masak lan panganan sing kurang mateng. Senajan wis dideleh ning kulkas, tetep wae ora bisa ilang lan malah ngasilake lendir sing ambune uga marai mlukok.


Gawe wong wong sing nduwe kepribadian introver, salah siji cara gawe ngecas energi iku ngelakoni me-time. Contohe koyok mangan dewean nang restoran senengane, nongkrong nang kafe dewean, mlaku mlaku dewean, nonton film nang bioskop dewean, dan sek akeh maneh kegiatan sing dilakoni dewean pas lagi me-time. Tapi, kadangan iku onok wong sing salah sangka dan nyongko wong-wong koyok ngono iku sakno mergo ketok kesepian. Padahal wong-wong introver iku malah butuh wektu gawe dewean cek isok ngecas energine dan isok balik berinteraksi maneh ambek wong liyo. Dadi gawe awakmu arek introver dan butuh wektu me-time tapi wedi dienyek ambek wong liyo, wes gak usah ngurusi cocote wong liyo. Lakonono me-time iku mau dan nikmati momen momen dewean iku mau.


Pas suatu hari awakmu ngunjungi restoran, awakmu pesen panganan A ambek ombean C. Wes dicatet iki karo pelayane. Tapi pas pesenane teko, dadakno gak sesuai karo sing mbok omongno mau. Sing teko malah panganan B karo ombean D. Pasti awakmu emosi ndelok pelayan sing ndlahom koyok ngono. Tapi sak durunge ngamuk-ngamuk, mending awakmu ngomong apik-apik disik. Carane awakmu nyegah pelayan sing mau ngeterno pesenanmu dan ngomong nek iki guduk pesenanku, cekne pelayan iku ngecek disik. Nek misal sek ngeyel, njaluko struk e ben ketok jelas keterangan panganan ambek ombean sing mau mbok pesen. Nek sek ngeyel maneh, baru kon protes sampe gontok-gontokan karo pelayane yo gak masalah.


Ana kasus wong sing kaget lan ora ngerti yen dheweke meteng. Iki kedadean ing Amerika Serikat. Miturut website hellosehat.com, ana sebabe kenapa wong wedok kadang ora ngerti yen dheweke meteng. Nomer siji amarga ora ana tandha-tandha umum sing biasane dialami karo wong sing meteng kaya mutah, lan telat mens. Iki kasebut kehamilan kriptik. Nomer loro kadang wong wedok nalika testpack negatif nanging bisa wae positif amarga ora dicek ning dhokter langsung. Sakjane bahaya yen wong wedhok ora ngerti yen dheweke meteng, amarga bayi ing kandungan iku butuh asupan vitamin lan panganan sing akeh lan bergizi. Mula yen wis ana tandha-tandha kaya wong meteng sing penting kudu dipriksakna ning dhokter.


Koyoke kabeh wong nag salah mlebu jeding nang panggonan sing wes ditengeri ambek disejekno mesti isine megilan, opo maneh nag iku ono wonge sing antri yo tambah isine ora pokroh. Nah sing jenenge jeding iku maeng yoiku panggonan sing biasane digawe wong ngising, nguyo, ambek ados barang. Nah mangkane sing garai isin yoiku maeng, ang ancene ono wong sing gawe terus iku ora tepak jedinge padal wes ditengeri yo mesti akeh isine. Mangkane saiki nag panggonan umum mesti jedinge iku disejekno adoh ben ora kleru wong sing ancene pengen nang jeding. Tapi yo ono ae panggonan umum sing jedinge iku maeng ora ono tengerani terus nag gawe yo ora ngurus lanang wedok pokoke mlebune maeng gantian.


Yen awak dhewe wis mutuske kanggo kuliah neng jurusan peternakan utowo pertanian kui awak dhewe wis ora entuk jijik-jijik meneh karo sing jenenge telek khewan. Neng rong jurusan kui, awak dhewe  mesthi ketemu karo telek khewan. Neng jurusan pertanian kui telek khewan dienggo kanggo pupuk. Ono telek sing diolah nanging ono uga telek sing bentuk isih ketok telek banget. Yen neng jurusan peternakan kui awak dhewe soyo ora mungkin meneh ngindari telek. Soale khewan sing kudu awak dhewe rawat utowo diingu kui mesthi nelek. Yen ora nelek, malah kui tandane khewan ternake dhewe ora sehat. Makane kui, awak dhewe kudu ora jijik karo telek nek mlebu salah siji seko jurusan kui. Yen isih gilo karo telek, awak dhewe bakal keangelan ngerampungke studi neng kono.


Saiki akeh sing ngelakoke prank-prank neng TV lan Youtube utowo media sosial liyane. Sangking akehe, prank-prank iki akeh banget jenise. Sing kesiji, prank telepon. Prank jenis iki sengojo ngasal nelpon wong lan ditakoni pitakonan sing marake wong mangkel. Salah siji acara TV sing modele koyo ngene kui Ups Salah. Sing keloro, prank hadiah. Prank iki ngebagi hadiah-hadiah neng wong-wong padahal hadiah sing dikei kui ora sesuai karo opo sing diomongi. Sing ketelu, prank gembel. Prank iki dandan dadi wong gembel supoyo iso delok reaksi wong-wong neng sekitare. Sing kepapat, prank horor. Jenis prank iki sing paling marai wong kaget. Lan ono akeh meneh, jenis-jenis prank sing liyane.


Ngomongake kuliner India ning jaman saiki kuwi angel. Kuliner India iki dadi pertemuan antara tradisi nanging uga ana babagan kebersihan sing ora dicantumake ning obrolan. Salah siji panganan India jenis iki yaiku Dhoh Kileh. Dhoh Kileh iki panganan sing rupane kaya salad. Panganan iki digawe saka irisan bawang abang sing dicampur karo daging babi. Ora mung daging, otak babi uga melu dimasak. Sing marai jorok yaiku panganan iki dicampur nganggo tangan kosong tanpa alat amarga jare ora enak. Nanging, pengolahan iki isih ora cocok kanggo wong liya lan uga bisa marai wong gilo kanthi ora gelem mangan senajan rasane jare enak.


Biasane sing gelek utowo biasane wedi nag disuntik iku bocah cilik ora wong gede. Jarene dokter sing wes gelek nangani perkoro ngeniki, iku nganjurno nag wedi sing koyok ngeneki iku kudu diilangno gal saitik ben ora kegowo anjok gede utowo ketalep sampek kede, mergane nag ketalep sampek gede iku ngesakno bocah iku maeng. Opo maneh kabeh keperluan medis mboh iku obat, perikso nang dokter, utowo keperluan liyane mesti ora adoh ambek sing jenenge suntik. Dadi nag iso bocah cilik iku maeng ojo diwedekno ambek sing jenenge suntik ben kebiasaan soale nag wedi terus-terusan nag gede iku ngesakno bagal dadi wong sing ora wani terus nang suntik.


CPR kuwi salah siji kemampuan sing kudune dikuasai masyarakat kanggo pertolongan pertama marang henti jantung sing nyebabake kematian. Salah siji contoh kasus sing ngilingake awak dhewe yen CPR kuwi penting yaiku ning kedadian pesta halloween ning Itaewon. Akeh pelajar lan masyarakat sing wis dibekali karo CPR saka pendidikan sekolah utawa pelatihan saka pemerintah. CPR utawa pertolongan pertama kanggo jantung kuwi bisa nyelametake wong akeh saka kematian lan bisa nulungi petugas sing ngamanake Itaewon. Kamangka, kanggo masyarakat lan pelajar ning Indonesia, ayo padha sinau babagan CPR ning sekolah amarga Indonesia uga rawan bencana lan CPR iki bisa nulungi akeh wong ben korban bencana ora tambah akeh lan ora trauma marang kematian.


Akeh sing ora setuju karo kebijakan PHK amarga kebijakan iki nyengsarakake kanggo karyawan. Ana sing ngomong yen kebijakan iki ya bisa dadi jalan tengah yen perusahaan ora duwe dhuwit kanggo bayar karyawan, nanging yen ora ana pesangon, perusahan luwih milih ora ngelakoni PHK nanging pegawene diwenehi jatah prei lan ora dibayar utawa istilahe "dirumahkan". Biasane PHK model iki dilakoni amarga perusahan krisis lan ora bisa mbayar pesangon. PHK wis dijelasake ning undang-undang lan ketentuane  wis ana. Nanging akeh perusahaan sing ora bisa sak jodo lan ora sepakat karo undang-undang sing wis digawe pemerintah iki amarga bisa ngerugikake perusahaan uga masyarakat.


Nek awakmu lagi nduwe budget berlebih dan kepingin ngekeki surprise ulang tahun nang koncomu, awakmu isok ngelakoni hal-hal sing gak biasa dan spesial. Siji, awakmu sekongkol disik karo koncomu sing liyane. Loro, siapno opo ae sing bakal mbok lakoni. Semisal ngehias kamar kos e karo ngekeki karangan bunga. Telu, siapno ket jauh hari. Misal pesen karangan bunga ket jauh hari ambek nyiapno printilan gawe ngehias kamar kos e koncomu. Papat, pas hari-h, ajak koncomu gawe keliling mboh nang ndi disik, pokoke ojok oleh moleh disik. Sementara iku, koncomu sing sekongkolan mau kongkon melbu kamar kos e koncomu dengan bantuan penjaga kos e. Nek karangan bunga e wes tutuk, dekek nang ngarep bangunan kos e. Enteni sampe koncomu wes mari ngehias kamar, baru ajak koncomu sing ulang tahun iki balik. Nang kono, engkok koncomu sing ulang tahun iki pasti bakal ndelok karangan bunga dan kamare sing wes dihias. Rodo effort ancen, tapi iku isok dadi surprise sing berkesan banget gawe koncomu.


Nek tak delok, pelaku bullying pasti bakal nge-bully korban sing luwe lemah timbang mereka. Mbasio status ekonomi korban iku mau luwe duwur, tapi nek mereka luwe kuat, mereka sek wani gawe ngelakoni bullying. Soale iku mau, korban e pasti gak wani gawe ngelawan pelaku. Nek misal korban iku mau ngetokno nek de’e wani ambek pelaku, wes jelas pelaku bakal mundur alon-alon. Dan iku kedaden nang ndi ae. Nek korban iku mau wes ketok nek de’e isok ngelawan pelaku, pasti pelaku iku bakal nggolek korban sing luwe lemah dan dadi dolanan anyare. Dadi gawe awkamu sing dadi korban bullying, sudokno nek awakmu iku isok luwe kuat timbang mereka ben pelaku iku mau isok jera.


Ning kampungku, ana langgar cilik sing isih tas wes diresmikake 3 sasi. Langgar iki sajane isih pembangunan amarga akeh fasilitas sing durung lengkap kaya panggonan wudhu sing kurang tertutup lan uga tandon banyu sing kurang gedhe. Para warga uga sering banget gantian ngerewangi ngumpulake dhuwit lan nyateti ben sumbangan kuwi bisa kanggo lan migunani kanggo anane langgar iki. Nanging sawijining dina, langgar iki rame amarga kelangan dhuwit sumbangan ning kothak amal. Pas didelok pirang-pirang dina, jebul sing njupuk yaiku Salim, salah siji pemuda kampung anak Pak RW. Banjur Salim iki digebuki kanthi babak belur. Sing isin ya keluwargane amarga Salim iki dikenal apikan bocahe.


Salah siji impenku sing kawujud taun iki yaiku ketampa ana ing UI. Kampus sing kanggo aku butuhake usaha lan dunga sing kuat supaya bisa mlebu ana ing kana. Nalika aku dolan ana ing sekolahku, ana bocah sing kepengin pisan kanggo mlebu UI. Aku ngewenehi weruh yen mlebu UI iku ora angel nanging kanggo bisa ketampa kudu duweni pirang-pirang usaha. Kaping pisan, aja pisan-pisan duweni ati sing mamang kanggo milih UI. Kudu tenanan duweni pikiran yen bakal bisa ketampa UI. Kaping pindho, kudu ngerti apa wae babagan sing kudu disiapake kayata biji kelas telu SMA, piagam utawa sertifikat juara, lan liyane. Kaping telu, kudu terus ndelok informasi babagan pendaftaran UI. Babagan informasi iki sakjane sepele nanging akeh banget sing nyepelekke kayata tanggal terakhir pendaftaran lan liyane. Akhire pada kelewatan lan dadine ora bisa daftar ana ing UI.


Zakat mal iku zakat sing kudu dibayarno karo wong muslim sing nduwe harta berlebih. Zakat mal iki sifate wajib nek hartamu wes mencukupi. Ngitung zakat mal sing kate dibayarno iku onok tata carane dewe. Jumlah duit sing diduweni, emas, perak, tabungan, surat berharga, ambek aset sing diperjualbelikan iku diakumulasikno dadi siji nang penghitungan nisab e sing bakal ditokno gawe bayar zakat mal. Rumuse zakat mal iku setara karo 2,5 persen harta sing mbok duweni selama sak tahun. Contohe, awakmu nduwe kekayaan duit sebesar 200 juta. Teko kono, dijupuk 2,5 persen e gawe bayar zakat mal. Berati hasile dadi limang juta.


Stalker iku uwong sing secara ilegal ngetuti utowo nguwasi uwong liyo dalam jangka wektu tertentu. Jenis jenis stalker iku onok macem-macem. Siji, domestik. Sasaran stalker domestik iku biasane mantan bojo utowo mantan pacar. Loro, nafsu. Jenis stalker iki yaiku pemangsa berantai sing ngintai korban-korbane. Biasane sing ngelakoni iku pemerkosa utowo pembunuh berantai. Telu, penolakan cinta. Jenis stalker iki berasal teko kenalan korban sing pingin njalin hubungan intim, tapi ditolak. Papat, selebriti. Jenis stalker iki biasane nguntit artis-artis sing diidolakno. Limo, politik. Jenis stalker iki termotivasi ambek keyakinan politik, bah iku sebagai pendukung utowo bertentangan ambek korbane. Enem, pembunuh bayaran. Pembunuh bayaran iku isok dikategorikno dadi stalker soale de’e bakal ngintai korbane sak durunge mbunuh. Terakhir, dendam. Jenis stalker iki bakal nguntit gawe ngelakoni balas dendam nang korban.


Rem blong yaiku gangguan sing ana ning kendaraan lan bisa mbahayakake kanggo para pengendara. Yen tinemu kedadian mobil rem blong iki, sing kudu dilakoni kaping sepisan yaiku aja panik amarga yen pani, mesti ora bisa mikir. Banjur ngedukake gigi alon-alon ben kendaraan iki bisa mlakune rada stabil. Yen wes ngurangi gigi, sing dilakoni yaiku manfaatke rem tangan. Sekirane mobil wis bisa dikendalikake, aja nganthi mateni mesin amarga kuwi kuwih bahaya kanggo rem, banjur aja midak pedhal gas lan pedhal rem kudu diobahake terus. Yen cara iki ora berhasil, cara terakhir yaiku nabrakke mobil marang panggonan sing sekirane bisa nahan mobil kuwi.


Akeh sing nomong yen tokoh politik kui kerep marake kuciwa. Awak dhewe sing seneng mergo aspirasine digowo, getun pas tokoh kui kepilih. Nanging opo kui bener? Politik kui ono sing ngarani reged. Wong-wong sing nyemplung neng politik kui duwe kepentingan pribadi sing diperjuangke. Sifat-sifat apik sing awak dhewe delok neng TV kui apus-apusan jarene. Awak dhewe bakal getun nek wis ngerti sifat asline. Nanging, awak dhewe kudu paham yen politik kui ora sederhana. Politik kui mesthi neng  ranah awu-awu, ora tau cetho koyo iteng karo putih. Awak dhewe kudu paham kui ben iso midunke ekspektasi. Awak dhewe uga kudu percoyo karo wong sing awak dhewe pilih tetep iso jalanke aspirasi sing disik tau dijanjeni.


Akeh-akehe wong sing urip nag dunyo bakale tau ngerasakno dino bahagia polahe nikahan. Dino bahagia polahe nikahan ancene anjurane dikongkong ngeramekno. Tapi sing diarani ngeramekno nang kene iku sak cukupe ae, soale nag ngeramekno maeng kelewat bates yo ora bakal dadekno dino bahagia tok, tapi yo iso dadekno dinoe wong kakean ngerasane polahe kebarus oleh ngeramekno dino bahagia maeng. Dadi kanggo wong-wong sing pengen duwe dino bahagia polahe nikah nang diramekno tapi kudu ngerti kondisi lingkungan ambek keadaan sing ono nag sekitarmu ben iso dadekno dino bahagia polahe nikahanmu maeng iso luweh tambah nyenengno ambek iso nularno roso bahagia maeng.


Pas nang Jakarta, aku ambek dulurku iki sakjane bener-bener buta arah pol. Bahkan saiki ae awak dewe gak eroh lagi nang ndi. Pokok ilinge engkok nek kate balik Hotel njujuk MRT Senayan ngono ae. Awak dewe nang daerah Senayan, cuma emboh iki Senayan sebelah endi. Berhubung awak dewe pegel mlaku, diputusno nek awak dewe melbu Mall sing ketok biasa-biasa ae. Berhubung wes bengi, panggone yo wes suepi pol. Tujuane awak dewe siji, yaiku toilet. Mbarine mangan ngombe akeh marakno awak dewe kebelet. Pas wes ketemu toilet e, awak dewe langsung cepet-cepet nyedek. Buru ae mbuka pintu toilet terus midak lantaine, awak dewe langsung mundur dan gak sido kebelet. Wes mambune pesing pol, lantaine buecek dan akeh bekas cap sepatu sing durung diresikno. Akhire awak dewe mutusno gawe langsung moleh ae numpak gocar.


Yen awak dhewe ora pengen dieuti karo wong liyo, ono beberapa hal sing kudu awak dhewe gateke lan awak dhewe lakoke. Sing kesiji, awak dhewe ojo gawe masalah. Yen awak dhewe ora duwe perkoro opo-opo karo wong liyo, ora bakal ono wong sing bakal gelem ngetuti awak dhewe. Sing keloro, awak dhewe iso lungo seko omah nganggo rute-rute sing ora koyo biasane. Wong sing ngetuti kui bisane golek datane awak dhewe liwat ngendi wae nek lagi lungo. Yen awak dhewe iso gawe pola rute sing acek, wong sing ngetuti kui dadi bingung. Sing ketelu, awak dhewe iso gonta-ganti model klambi lan ngubah werno rambute dhewe ben ora gampang dikenali.


Salah siji jenis permainan sing mbutuhno keberuntungan iku jenenge gacha. Gacha utowo gachapon iku istilah sing digunakno gawe mesin dolanan nang Jepang. Mesin dolanan iki nyediakno berbagai produk mainan secara acak nang kapsul cilik dan gak onok sing eroh opo isine nang njero. Gacha tradisional iki biasane isine figuran sing biasa digawe dolanan gawe arek cilik. Mesin gacha iki isok didoleno nganggo koin sing kudu bayar disik buru entok koine. Gacha iki nduwe sistem sing meh meh podo karo spinning wheel utowo lucky draw. Dadi gak onok kepastian gawe ngentokno sesuatu sing khusus, bahkan peluange ae iku mek 0,01 persen.


Leni wis suwi kepengin duwe novel anyar karangan Abel Khaizure. Saben ana bukaan kanggo pesen novel iki, Leni mesthi kaentekan amarga sing pengin duwe novel iki ya uwakeh dadine mesthi royokan. Ndilalah ana sing nggawe undian ning Twitter lan hadiahe yaiku novel anyare Abel Khaizure. Leni langsung gumregah kanggo melu undian iki. Seminggu sawise Leni melu undian iku, dheweke kaget nalika dheweke oleh kabar yen menang undian. Leni njingkat sak get-get e krungu kabar iku amarga ora nyangka bakalan oleh undian novel Abel Khaizure sing paling disenengi. Leni njajal kanggo nakok ning panitae apa ana sing keliru nanging nyatane ora lan wis jelas yen Leni sing menang oleh undian iki.


Nek ora salah taun 2006, Yogyakarta kui tau keno puting beliung. Nanging aku durung tau ngerasake langsung. Soale pas kui aku durung pindah pas kui. Aku ora ngebayangke ngerine pas ono neng tengah-tengah angin sing mubeng banter kui. Nanging aku wingi golek-golek opo sing kudu awak dhewe lakoke pas keno angin puting beliung. Sing kesiji, awak dhewe kudu nebangi wit-wit sing wis duwur, terutama wit sing wis tuwo. Awak dhewe uga kudu ngetok ranting-rangting sing kedawan. Sing keloro, awak dhewe kudu ngencengke atap omahe dhewe, sing paling kerep mabur kui atep sing seko seng. Sing ketelu, yen awak dhewe kudu berlindung neng ruangan sing kokoh.


Kentut iku peristiwa gas sing metu teko anus. Kentut iku pasti dialami karo kabeh menungso sing dadi hal alami dan normal. Teko laman Healtline, kentut iku ncermino aktivitas bakteri nang usus sing nandakno pencernaan kerjo yaopo mestine. Kentut iku isok nentukno kondisi kesehatane uwong. Onok limang jenis kentut ambek artine gawe kesehatan. Siji, kentut gak mambu. Kentut iki nandakno sistem pencernaan sing sehat. Loro, kentut mambu. Kentut iki nandakno onok sesuatu sing keliru nang sistem pencernaan. Telu, sering ngentut. Normale menungso iku ngentut ping 15 ben dinone. Luwe teko iku, berarti onok sing gak tepak nang sistem pencernaan. Papat, sering ngentut tapi jarang ngising. Iku berarti tandane lagi bedegelen. Terakhir, kentut sing dibarengi kembung ambek lara weteng. Iku biasane mergo onok intoleransi panganan.


Jeding kemprok iku termasuk jeding sing ancene ora karoan rupane, contohne koyok ono rusohane sing ora tau diresiki koyok tegesan rokok sing ono nang jeding, terus ono maneh koyok uyo sing ambune isek mbekas polahe oleh guyang kurang resik, terus ono maneh sing paling jemberi yoiku jambane ono bekas kuning-kuninge sing isek ono. Nah roto-roto wong yo mesti mangkel ambek jembere megilan nag delok perkoro maeng. Terus perkoro iku maeng yo wes biasa ditemokno nang menungso normal mergo mesti marakno akeh wong sing mangkel ambek jember. Yo perkoro ngunuku maeng yo mesti gelek kedaden nang endi-endi. Mangkane nag duwe jeding iku nag iso diresiki ben ora marakno wong sing ate melbu ora jember.


Biyen pas isek cilik mesti nag mari potongan gundul ora tau gelem metu teko omah soale mesti diece karo bocah-bocah sing sak pantaran sing rambute wes ora gundul. Yo perkoro ngunuku mangkane akeh bocah cilik mesti wedi nag dicukurno nang pasar. Aku dewe nag rambutko dowo biyen mesti emoh potong nang pasar soale nag nang pasar mesti dicukur gundul polahe bocah cilik. Nag wes ngunuku yo mesti singedan terus ambek ora wani dolan polahe wedi diece ambek dielokno karo bocah-bocah. Terus timbangane ora wani metu polahe dielokno yo turu ae nag omah ambek ngenteni bengi mari magrib lagek wani dolan ambek bocah-bocah terus ditutupi ambek ketu ben ora konangan nag gundul.


Sedeh polahe keluarga mati iku yo perlu minonggko simbole roso sayang sing ora iso digambarno pas kelangan. Tapi roso iki yo elek nag kesuwen ono nang jero ati soale iso dadi roso sing aneh-aneh ambek pikiran sing macem-macem. Jarene koncoku roso koyok ngunu iku wajar ae ono nang atine menungso soale roso seneng ambek roso kelangan sing tubrukan dadi roso sedeh sing anyar. Nag jareku roso iki ancene kudune ono nang atine wong opo maneh nang keluargane dewe sing mati. Tapi roso ngene iki ojo sampek digedek-gedekno soale ora apik ambek iso ganggu mentale wong sing duwe roso iku maeng. Lah nag pengen roso iku cepet ilang teko atine, yo diadem-ademno ae atine.


Sedeh polahe PHK iku ancene roso sing kudu diadohi. Masalahe roso iku iso mblahei kanggo wong sing ngerasakno roso iki. Roso iki iso dadekno wong sing sedeh maleh pikiran sing macem-macem. Padahal asline roso iki kenek diadepi karo pikiran sing apik-apik ambek ngelakoni penggawean sing iso gantekno roso sedeh maeng. Lah penggawean iku contone koyok penggawehan sing iso mbok lakoni terus iso mbok arahno kanggo ganteni penggawean sing wes tau mbok lakoni sak durunge PHK. Nag wes ngono roso sedeh iku bakal ilang gak saitik. Mangkane ojo sedeh-sedeh nag kenek PHK soale asline wong seng kenek PHK iku iso ae ngelakoni penggawean liyane.


Kanggo pegawe sing wis kerja luwih saka wektu kontrak, apresiasi kuwi penting banget. Kudune para bos bisa luwih ngeregani usaha kuwi nganggo cara ngewenehi hadiah kaya oleh-oleh utawa wektu libur. Nanging ya ana hadiah sing bisa marai para karyawan ngerasa oleh welas asih yaiku hadiah liburan gratis. Ning akeh perusahaan, cara iki akeh digawe amarga dipercaya bisa nambahi produktivitas saka para karyawan, uga bisa nambah semangat karyawan. Nanging cara iki akeh ditentang yen keadaan keuangan perusahaan kuwi kurang stabil amarga karyawan uga bisa ngerasakake stres maneh amarga kudu kejar target. Amarga kuwi kebutuhan iki kudu dipikirake lan digawe alternatif liyane.


Wingi ana rame-rame ning kampungku amarga ana kemalingan. Jebul pelakune bocah isih sekolah, anake Pak Yoyok, tanggaku. Bocah kuwi wis njupuk HP lan dhuwit ning omahe Pak RT. Untung warga wis dikandani yen ora oleh main hakim dhewe dadi bocah kuwi ora nganthi babak belur. Sing marai ora mentala kuwi Pak Yoyok lan bojone sing nyusul ning pendopo RT. Pak Yoyok lan bojone katon kuciwa lan ora nyangka. Bocah kuwi digawa balik karo bapak ibune lan diseneni. Banjur sesuke bocah kuwi ora katon maneh. Ana sing ngomong yen disekolahake ning pondok pesantren. Ya ana sing ngomong yen bocah kuwi dititipake ning Cirebon, ning omahe pakdhene.


Wong sing ngelakoni perkoro elek mesti nag konangan iku mesti isine. Tapi nag anjene perkoro iku dianggep ora elek yo mesti ora bakal isin nag apan konangan. Tapi biasane wong sing isin nag apan konangan yo mesti biasane perkoro sing dialkoni iku elek, terus dadekno atine iku ora enak ambek pikirane barang yo ora anteng akhire dadekno perkoro sing ora enak. Mangkane nag ancene pikiranmu iku ora anteng pas ngelakoni perkoro sing menurutmu iku iso bejati regane awakmu palang ora atek dilakoni ben pikirane ora ajor ambek atine anteng soale nag dilakoni terus atine ora anteng yo mesti marakno roso wedi nag konangan wong akeh.


Onok gak di antara awakmu sing lagi dituti stalker dan pingin cepet cepet lepas teko jeratane stalker iku mau? Pasti kabeh pingin lah isok urip bebas dan tenang tanpa onok sing ngetuti. Aku nduwe cara ben awakmu isok nyingkirno stalker sing ngetuti awakmu. Siji, memperjelas posisi. Ngomong nek awakmu gak kepingin berhubungan ambek stalker iku mau. Lakoni dengan tegas, dan batesi interaksi sisan nek stalker iku mau ngehubungi lewat telpon. Loro, gawe catetan tentang kabeh sing mbok ketahui tentang stalker iki. Catetan iki isok digawe bukti nek awakmu laporan nang polisi. Telu, jaga jarak ben ngeroso stalker iku nyedek dan usahakno tetep onok nang lokasi keramaian. Papat, ngekeki eroh kabeh uwong sing onok nang sekitarmu gawe perlindungan. Limo, lindungi privasimu. Mulai teko ganti nomer sampe ganti email dan keki kontak anyarmu nang wong sing mbok percoyo. Enem, tingkatno keamanan, terutama nang omah. Terakhir, gowo kasus iki nang pengadilan nek wes temenan kebacut.


Asu kabeh pancenan konco-koncoku. Aku iki paham yen aku iki ora iso ngomong kanthi cetho. Iki mung salah siji kekurangaku wae Sat. Tok kira awakmu wis sempurna po koyo malaikat? Mbok yo sadar, awakmu kui duwe kekurangan, mung ora sadar wae. Matamu picekmu ora iso ngoco? Aku uga ora kepengen dilahirke sumbing koyo ngene. Aku wis usaha kanggo iklas nerimo awakku opo onone. Tapi nek tok lok-loke terus, piye carane aku trimo. Yen kowe ora gelem ngewangi aku, mbok yo ora sah ganggu uripku to. Kowe kurang bahagia po opo kurang digateke. Wanine karo wong sing lemat, karo wong sing cacat.


Setan iku ancene ngeridu utowo godohi menungso sampek dino kiamat ben akeh menungso sing kesasar dalane. Nah wong sing wedi polahe delok setan iku maeng yo wes biasa soale moro-moro metu ambek gowo rupo sing ora karoan oleh medenine. Terus jarene koncoku ambek guruku sing tau ngadepi perkoro koyok ngunu maeng, nag ancene temen-temen keweden iku disaranno ben moco dongo ayat kursi ambek dongo liyane sing iso ngantengno wong sing wedi maeng ben ora sampek keweden nemen. Nah ujute pas aku tau diketoki tapi tetep ae isek keweden, tibake jarene koncoku maeng, sing garai wedi iku ancene atimu sing ora mantep ambek pengeran polhae dongo iku maeng, dadi nag dongo iku dikongkon sing mantep ben dongone maeng mandi.


Serangan panik iku isok dialami sopo ae. Nek misal awakmu ngonangi onok koncomu utowo wong liyo sing nyudokno gejala serangan panik, cepet cepet tulungono. Cara gawe nulungi wong sing kenek serangan panik iku ngene. Siji, tenang dan tetep damping wong iku mau. Loro, nek lagi nang lokasi keramaian, gowo korban nang panggon sing luwe sepi dan tenang. Telu, gak usah kakean asumsi. Langsung ae takon nang korbane, “Awakmu butuh opo?”. Papat, nek korban nduwe obat, cepet tawarno. Limo, ajak ngomong nganggo kalimat sing endek dan sederhana. Enem, hindari faktor gangguan opo ae sing marakno kaget. Pitu, pandu wong iku gawe tetep fokus dengan njaluk de’e ngelakoni kegiatan cilik sing diulang-ulang. Terakhir, pandu gawe ngatur ambekane, carane diajak ambekan alon sampe hitungan sepoloh alon-alon.


Dadi wong tuwa kuwi bisa katon kesel banget amarga anak kadang tingkahe uga ana wae. Dadi wong tuwa iki angel lan kudu sabar. Kamangka sing kudu dijaga yaiku emosi lan mulai nyontohake kebiasaan sing apik saka omongan lan kelakuan. Aja muring-muring tanpa sebeb lan kudu bisa misahake masalah sing anak perlu ngerti lan ora kamangka masalah kuwi bakal ngaruh marang perkembangane anak yen wis gedhe. Nanging ya kadhang wong tuwa sing isih enom iki mung mikirake emosine dhewe nanging ora ngerti akibate marang mental anake. Kamangka anak kudu bisa dijak komunikasi ben bisa ngerteni emosine wong tuwane dan dibiyasakake wiwit cilik.


Dino iki, wayahe mbah kakung gawe operasi sikile sing putung mergo tibo nang dalan. Kabeh anak ambek putune melu ngenteni nang Rumah Sakit, termasuk awakku. Awak dewe kabeh bener-bener dungo trus ben operasine mbah kakung lancar dan isok selamat. Suwe banget operasine, bahkan awak dewe sampe sempet mangan awan bareng nang kono. Mbarine mangan, moro-moro aku ndelok suster podo wara wiri melbu metu teko ruang operasi. Mergo penasaran, pakdheku takon nang salah siji sustere. Jarene operasine berhasil, tapi mbah kakung malah kenek serangan jantung. Awak dewe kabeh sing ngerungokno iku langsung mak dheg dan podo ketar ketir. Iku berarti mbah kakung lagi kondisi sekarat gak seh? Aku ndredeg nemen nek misal mbah kakung gak selamat. Dan gak suwe, doktere metu dan ngomong nek nyawane mbah kakung gak isok diselamatno. Aku langsung lemes pol sampe gak isok ngomong opo-opo.


Kelelep ning kolam kuwi kadhang ora bisa diprediksi amarga awak dhewe kadhang ora ngerti kepiye persiapan fisik sak mestine sak durunge renang. Nanging apa sing bisa dilakoni ben ora tambah kelelep senajan bisa renang? Kaping pisan yaiku tetep tenang lan ora panik amarga panik kuwi marai pernapasan lan gerak ning banyu ora lancar. Banjur yen wes tenang lan bisa mikir, obah alon-alon lan ngelemesakae awak ben bisa ngambang maneh karo golek pitulungan ben bisa diangkat marang pinggir kolam. Sing paling penting yaiku nggolek cekelan sing ana ning pinggir kolam lan ngelemesake sikil uga ngatur maneh ambegan, yen ana pitulungan, jajal dadi wong sing kooperatif.


Aku lan keluargaku kui neng omah ora biasa gawe sambel terasi. Sing ora seneng kui, sebenere ibuku. Mergo ibu ora tau masak kui, aku dadi uga melu ora biasa karo ambune sing nyegrak kui. Pas kui, aku tau karo konco-koncoku sekelas neng omahe koncoku sing lagi nikah. Dheweke wis nikah seminggu wingi, nanging awak dhewe lagi sempet ketemu pas kui. Tekan kono, awak dhewe disugui mangan awan. Bojone masak akeh banget. Sayuran lan lawuhe lengkap. Dheweke uga gawe sambel terasi sing okeh banget. Mergo aku ora kuat, aku langsung metu seko ruangane kui. Aku madange bar liyane wis madang. Timbangane, aku mukok mergo ngambu sambel mau. Malah ngerusak napsu mangan konco-koncoku sing liyane.


Ora kabeh wong bisa nerima yen ana trauma jaman cilik sing ora bisa diilangi amarga wong kuwi mesti mbuka memorine dhewe. Ana terapis profesional sing bisa nyehatake lan bisa ngerungokake cerita, nanging malah diarani edan amarga nang dokter jiwa. Anggepan iki sing marai wong ora gelem lunga marang psikiater utawa psikolog. Sejatine menungsa iki ya butuh marang spesialis jiwa amarga kekuatan menungsa kanggo nanggung masalah iki terbatas lan ora bisa dipadhakake. Masalah iki kalebu trauma jaman cilik, kamangka saiki ayo aja isin yen kudu lunga marang ahli jiwa amarga kesehatan jiwa kuwi ya penting kanggo kelangsungane urip ning jaman sing abot iki.


Gelakno wong sing dianggep penting nang urip ancene gelek kedaden. Opo maneh saiki wes jamane ora karoan. Biasane sing gelek kedaden perkoro maeng yaiku teko omongan sing ora dipiki disek nag ngomong. Teko omongan maeng akhire terus dadi kelakuan sing bakal mujudno omongan iku. Opo maneh saiki jamane media sosial sing iso garai wong sing konconan apik iso dadi gelut ora karuan. Mangkane ojo sampek omongan iku iso gelakno wong sing paling penting nag uripmu, dadi nag iso ojo kakean omong ben awakmu slamet soale saiki akeh wong sing ora slamet polahe omongan sing gelakno atine wong liya sing akhrie dadi loro ati ambek marakno gegeran.


Kabeh uwong nang keluargane iku wes apal nek Juna iku arek e nduwe demam panggung sing nuemen. Ndelok panggung ae wes gemeter, opo maneh munggah nang kono. Tapi siale, onok pakdhe ne sing gak eroh nek de’e iku demam panggung. Terus pakdhe ne iku ngongkon Juna gawe dadi MC nang nikahan anake alias sepupune Juna. Arek iku wes nolak, ngomong nek de’e nduwe demam panggung. Kabeh wes ndukung Juna sisan. Tapi pakdhe ne gak ngandel dan tetep mekso Juna gawe nge-MC pas hari-H. Akhire pas acara, Juna bener-bener kepekso dadi MC. Selama nggawakno acara, Juna ngomong sambil ndiluk dan moco teks tok, gak wani gawe ndelok tamu-tamune.


Pengalaman sing marai isin liyane yaiku marai macet ning tol amarga kartu e-toll ora bisa dinggo banjur marai macet. Nanging senajan ana babagan sing macet, karcis tol sing wis diganti dadi kartu e-toll iki marai kabeh luwih cepet. E-toll yaiku kartu sing bisa dinggo mbayar biaya mlebu ning dalan tol. Wong mung cukup nemplekake kartu ning mesin tol banjur gerbang tol iki bisa kebuka. E-toll iki nggawe sistem RFID (Radio Frequency Identification) sing marai ana kemungkinan transaksi saka jarak adoh. Ning Pulau Jawa lan wilayah Bali, meh kabeh tol wis ngaggo teknologi iki. Wiwit taun 2017, pemerintah wis mulai ngadakake sosialisasi kanggo mbayar e-toll.


Pengalaman sing mangkelno iku asline mesti tau dialami karo wong-wong sing urip nang dunyo iki, mboh iku ancene mangkelno, utowo ancene pengalamn biasa ang didelok wong liyo tapi jarene pikirane sing ngalami termasuk pengalaman sing ora karoan eleke. Mangkane kabeh pengalaman sing jenenge jijiki iku kadang durung karoan jarene wong liyo iku jijiki, tapi kadang jarene wong liyo iku tambah lucu, contohne koyok ngitai telek kocing, terus keceret, ambek liyan-liyane iku maeng. Yo ancene rodok aneh ambek sing jenenge pengalaman sing jijiki maeng. Kadang wong ngarani lucu, tapi sing ngalami perkoro iku dadi perkoro sing jijiki mergo marakno sing ngalami perkoro iku maeng isin.


Selama urip 24 taun iki, aku durung tau delok demit. Nanging aku wedi banget neng ketemu langsung. Tekan saiki ora akeh film horor utowo sing nyeritake dedemitan. Film sing tak tonton wae kui nonton barengan karo konco, ora ono neng sing tak tonton dhewe. Aku biyen uga wong sing ora iso ono neng ruangan sing peteng lan sepi. Soale aku wedi banget. Dadi tau pas kui, aku neng omah dhewekan bengi-bengi. Ngerti-ngerti neng panggonku udan deres banget. Sangking deres dadi mati listrik. Pas lampune mati wedi aku langsungan. Opo meneh, pas kui batu HPku entek lan internete melu mati. Timbangane aku mikir sing ora-ora, aku pengen turu wae. Nanging, aku iling durung salat. Aku langsung cepet-cepet neng kamar mandi. Wudlu salat, banjur turu. Kui wae pas aku merep, aku ngerungke wuni-wuni sing aneh. Tambah aku wedi lan dadi soyo angel turune.


Belakangan iki akeh banget kedadean rusuh mergo wong bedo suku. Koyo sing kedadean neng Yogyakarta iki, ono tawuran antar suku mergo ono wong seko salah siji suku kui sing ora gelem bayar bubar rampung karokean. Tawuran kui ngeri banget ono sing tangane putul mergo kebacok. Beberapa fasiltas neng sekitaran kui uga podo rusak. Ben awak dhewe sebagai warga Indonesia urip rukun terus, ono beberapa hal sing kudu awak dhewe tanemke neng wong-wong, terutama kanggo ngenerasi enom. Sing kesiji, awak dhewe ora entuk terlalu bangga seko suku asal. Sing keloro, awak dhewe kudu ngerti yen sak ben suku kui duwi keunikan lan ciri khase dhewe-dhewe. Sing ketelu, yen misal ono keteganan, usahake dirampungke nganggo dialog, dudu nganggo tangan.


Aku wedi banget yen wiruh mobil jeep, pokoke wedi. Mbok menawa saperangan bocah uga duwe rasa wedi kang padha karo mobil kuwi. La kok isa? Ya bisa wae, la biyen ki mobil jeep identik karo mobile penculik sing seneng ngajak bocah cilik lunga adoh ora ngerti ngendi tujuane. Sansaya suwe, yen dipikir maneh, ora kabeh trauma masa kecil kuwi kudu dinut nganti tekan dhiwasa. Saiki bayangke, kowe mudhun seka mobil jeep nganggo kacamata ireng, kathokan jeans karo jaketan denim, yen disawang lakyo gagah tenan. Mula, aku duwe pangarep marang kowe kabeh, bisaa padha ngolah rasa, supaya ora salawase duwe penggalih yen trauma kuwi mesthi dadi bab kang ala lan nistha. Ananging, yen awake dhewe bisa ngrubah sudut pandang, trauma mau bisa dadi bab kang nambah value dhiri pribadhi.


Dadi manten pancen pegel. Kudu nyalami puluhan kanti atusan wong sing diundang. Ora mandeg tekan kana, manten uga kudu sumeh kanggo nyalami saben wong. Iki pirang-pirang tata cara supaya ora gampang pegel lan bisa ngguyu terus nalika dadi manten. Nomer siji, kudu iling yen iki dadi salah siji dina paling nyenengke ana ing urip. Nomer loro, aja nganti sedina sadurunge adicara malah ora turu utawa begadang. Kudu turu sing suwi lan cukup sarta njaga kasihatan. Sing terakhir, aja lali ngajak omong bojone kanggo geguyon ing ndukur kuwade supaya ora sepaneng. Muga-muga ana ing dina sing paling dienteni iki bisa ngguyu tekan wiwit nganti adicarane buyar.


Roto-roto wong nag petuk ambek sing jenenge coro guweng iku mesti mangkele setengah mati. Sing garai mangkel setengah mati iku maeng iku merko kewan iku iso marakno penyakit gatel-gatel sing ilange suwene megilam. Terus yo iso marakno ambu ora sedep barang sing akhire nag akeh iso dadi pengok ambek ora enah nag diambu. Terus sak liyane iku kadang yo marakno ati jengkel barang polahe nag digorok nag gak nyokot yo nguyoi sing gurak sing akhire nag kenek kulit iku iso gatel-gatel ambek ora karoan gatele. Mangkane nag ono kewan iki kudune ati-ati soale ora kenek dianggep sepele masio kewan iki termasuk sing paling gampang dipateni.


Menawa duwe pepinginan utawa mutusake urip dhewe, langkung prayoga menawa urip ana desa kang isih kenthel rasa guyube. Pamanggih mau nyata benere, awit cirining masyarakat desa kuwi paguyuban. Sapa aruh, seneng tetulung, kerep nangga, pambiyantu tanpa pamrih, wus dadi adat sabene masyarakat desa. Yen kowe urip dhewe lan manggon ana desa, adate isih ana tangga kang melu ngawasi urupmu. Tegese menawa kowe ora ngetok sawetara bae wus mesthi dikaruhke. Yen kowe rumangsa kurang ya bakal diewangi ngemonah supaya bisa cukup. Perangkat desa uga langkung gatekake wargane kang urip dhewe apamaneh menawa wis klebu yuswa lanjut usia. Kowe ora perlu bingung yen nandang susah, misale banyu ing omahmu ora mili, yen ora bisa ngatasi, tanggamu isih gelem melu ngewangi. Mula pamanggih mau penggalihna.


Wong meteng iku pancen wis direncanakana sadurunge rabi. Ora mungkin ora ana rencana apa-apa njuk ujug-ujug bisa meteng. Proses meteng iku ya bisa didelok kanti ilmiah. Ana pertemuan sel telur lan sel sperma sing ana ing rahime wong wadon saengga akhire bisa dadi janin. Senajan kaget amarga ujug-ujug meneng ya ora papa. Ning ora perlu keweden. Sing dibutuhake mung persiapan kanggo calon wkng tuwa supaya ora culture shock nalika bayine lair. Bisa langsung konsultasi ning dhokter supaya diwenehi ngerti babagan ngeramut kehamilane supaya bisa seger waras nganti wayahe lair. Mula ayo padha jaga kasarasan nalika meteng supaya jabang bayine bisa seger waras tanpa kurang apa-apa nalika lair.


Gempa bumi kuwi dadi salah siji bencana alam sing ora bisa diprediksi kapan tekane, nanging anane gempa bumi iki bisa disiyapake, apa maneh yen wilayah kuwi ana ning daerah sing berpotensi kaya gunung utawa laut. Akeh cara sing bisa dilakoni yaiku ana pendidikan siaga bencana ning sekolah-sekolah lan bisa uga saka BPBD. Kanggo siaga bencana, babagan liyane sing bisa dilakoni yaiku ngawasi informasi sing ana ning twitter ben ora panik. Sosial media iki cepet lan bisa ngewenehi informasi sing akurat saka BMKG. Kamangka, ayo saiki dadi wong sing luwih siyap ngadepi bencana lan dadi wong sing aktif nyebarake informasi babagan siaga bencana iki.


Ditinggal wong lunga seko donyo iki, awak dhewe mesthi ngeroso sedih, piye wae carane wong sing awak dhewe sayangi kui sedo. Tiyang iso sedo mergo umure wis tuwo. Kematian kui wis dadi takdir kabeh menungso. Sak sihat-sihate awak dhewe, ora bakal iso ngindari kematian. Wong uga iso mati mergo penyakit. Penyakit kui ono sing penyakit turunan, koyo diabetes, ono uga isng penyakit sing nular, koyo COVID-19. Wong uga iso sedo mergo kecelakaan. Kacilakaan kui iso kadadean mergo korban sing ora ngati-ngati utowo wong liyo sing nyetir sembrono. Sedo uga iso disebabke mergo ono bencana alam. Yen kedadeane dadak banget, ora ono wektu kanggo wong nyepake persiapan nyelamete awake dhewe. Wong uga isa sedo mergo bunuh diri.


Duwit sing wis suwe ditabung iku wis sak mestine ditokna kanggo tuku barang sing wis dipengeni. Nanging aja lali kanggo ngatur dhuwit tabungan iku mau supaya ora langsung entek lan koe bisa duweni tabungan maneh. Senajan wis seneng banget nalika tuku barang sawise nabung, aja lali sisan kanggo nyimpen sisa dhuwite. Supaya ora kalap, sadurunge kudu nggawe cathetan dhuwit iku bakal ditukokne barang apa wae. Pancen angel apa maneh yen wis kalap bakale lali lan nuku apa wae sing ana ing ngarepe mripat. Ayo padha eling kanggo nabung supaya ora ndromos lan isih duweni dhuwit kanggo tuku barang liyane ya!.


Wong sing dadi korban enyek-enyekan polahe kurange fisik sing diduweni biasane mesti srengen utowo ngamuk. Mangkane bocah-bocah saiki mesti dianjurno ojo sampek ngelakoni perkoro iku soale iso dadekno wong utowo bocah iso kenek ganguan mental utowo sikologine keganggu. Nag wes kadung kenek nginiki urusane iku maleh angel soale sing jenenge mental iku angel dandanane. Sak liyane iku sing jenenge ganguan iku maeng iso mengaruhi uripe nang lingungan sekitara. Mangkane sing jenenge bocah nag wes kenek nginiki kudu oleh roso perhatian sing luwih. Ono sing sampek ngajurno nag kudu digowo nang sikolog ben ngerti kondisi mentale koyok opo ambek cara nanganine.


Ben awakmu nyelawat nang omahe konco utowo dulur sing ditinggal mati, pasti wes gak asing ndelok uwong sing kakean nyocot sampe marai wong sing ditinggal tambah lemes. Nah awak dewe ojok dadi wong sing koyok ngono rek. Wes gak onok untunge, malah nambah duso. Nek wes ketemu ambek wong sing ditinggal mau, ngomong nek awakmu melu berduka. Terus didungakno cek tetep sabar dan tabah. Terus dihibur ambek disemangati sisan. Wong sing buru ditinggal mati iku pasti atine lagi ndek fase terpuruk dan super sensitif. Kudune mereka istirahat, tapi iku jelas gak mungkin. Mereka kudu nyambut tamu-tamu sing nyelawat. Dan perane awak dewe cek ngeringano bebane wong iku dengan cara didungakno dan dihibur iku mau. Dadi nek awakmu nyelawat, praktekno rong cara mau yo rek.


Klambi kembar ambek wong sing ora dikenal jane wes ora atek digawe masalah sing gede ambek digawe isin, lah wong iku munun wes kedaden nang endi-endi, terus kembare klambi iku kan ora mergo nag klambi iku nemok ambek dikei, dadi yo wes ora atek isin mergo klambi iku kembar. Nah sing marakno kembar maeng kan yo pabrike mergo pabrik kan gawene mesti ora mok siji tok, dadi yo wes wajar ambek lumrah nag perkoro iku maeng kedaden nang endi-endi. Sing biasa ae ora atek isin mergo perkoro sing sepeleh ambek ora atek digedek-gedekno polahe perkoro klambi, lah wong podo-podo klambi tukune ae kok sampek isin lapo nag podo. Sing penting klambi iku kan gone dewe.


Senadyan ora ono sing ngewajibe awak dhewe kanggo bayar utang budi, nanging awak dhewe tetep usaha kanggo nyauri. Biasane wong sing ngutangi budi kui ora ngeroso koyo ngutangi. Niate dheweke kui nulungi awak dhewe lan ora ngarepke opo-opo seko awak dhewe. Nanging, awak dhewe tetep kudu usaha kanggo bayar utang kui. Awak dhewe ora kepengen dadi kacang sing lali karo kulit. Senadyan, awak dhewe ora ngerti jumlah sing kudu awak dhewe sauri. Nanging awak dhewe tetep ngelakoke hal sing paling apik kanggo bayar niat tulus wong sing nulungi awak dhewe. Yen awak dhewe wis sukses lan ketemu wong sing nulungi awak dhewe, awak dhewe ora kepengen ngeroso isin mergo durung ngelakoke opo-opo kanggo wonge kui.


Ancaman iku sembarang kalir usaha utowo kegiatan sing dinilai isok mbahayakno objek sing terancam. Ancaman non militer iku ancaman sing gak nduwe sifat fisik, soale ancaman iki dimensine nang ranah ideologi, politik, ekonomi, sosial budaya, teknologi, informasi, ambek keselamatan umum. Ancaman non militer iki dinilai isok luwe berbahaya timbang ancaman militer mbasio gak onok peran senjata nang kono, soale pergerakane iku perlahan tapi pasti. Contoh bentuk ancaman non militer iku mulai teko gerakan kelompok radikal, intimidasi gawe ngelakoni tekanan politik nang negara liyane, inflasi, duwure pengangguran, daya saing perekonomian sing rendah, sampe nang ranah alam koyok bencana alam, contohe tsunami ambek banjir.


Yen ora ono awak dhewe omahe tonggo dhewe kobongan, awak dhewe ora usah panik. Yen awak dhewe panik kui, awak dhewe malah ora iso ngewangi opo-opo. Wong sing panik pas kobongan kui malah iso gawe kisruh kahanan sing wis ribet neng kono. Yen awak dhewe ora iso ngewangi opo-opo mending awak dhewe meneng wae. Neng kahanan koyo ngono kui yen awak dhewe ngeroso panik kui wajar. Nanging yen awak dhewe iso ngendalike panik kui, awak dhewe iso nulungi. Panik kui iso nular. Wong liyo sing awale biasa wae yen delok wong panik kui iso dadi melu panik. Panik kui bahaya soale wong-wong dadi iso ngelakoke perkoro-perkoro sing ora masuk akal.


Ngenyek uwong iku asline penggawean sing ora pantes dilakoni soale iso dadekno wong iku maeng loro ati. Opo maneh nag ngenyeke iku maeng teko kekurangane awake yo mesti tambah garai wong iku maeng srengene pol ambek wong sing denyek maeng. Sing paling nemen nag sing dienyek iku sampek keweden nag dienyek terus iso garai wonge maeng wedi nag metu teko omah ambek nak lapo-lapo dadi ora iso anteng pikirane. Mangkane penggawean sing jeke nginiki iku yo ora oleh dilakoni ambek wong, opo maneh nag enyek-enyekan sing garai sampek gelot terus iso dadekno perkoro anyar yo tambah ora apik. Mangkane nag undang-undang ae sampek diatur polahe perkoro ngunuku.


Yen lagi ana beban lan trauma sing ora bisa dirampungke dewe, salah sawijine cara kuwi yaiku bisa cerita karo wong liya sing dipercaya. Trauma iki pancen ora bisa langsung waras lan langsung ilang. Nanging ya bisa langsung nuwuhake rasa percaya sing anyar. Akeh wong padha bingung banjur ngilangake nyawane dhewe ben bisa ngelalekake trauma. Nanging cara iki sing paling ora disenengi karo Gusti Allah amarga isih akeh harapan sing bisa dikembangake. Kamangka, apa wae masalah sing dirasa abot, aja dipendem dewe lan suwe-suwe dadi bom waktu sing efeke ngajurno awake dhewe. Wong sing dipercaya kuwi mau bisa nulungi masio mung ngerungokake.


Asline roso sedeh sing dialami bocah-bocah polahe ketolak mlebu universitas iku ora perlu. Soale opo? nak universitase iku nolak artine awakmu iku ora jodoh ambek universitas maeng. Jajalo nang universitas liyane, engko lak mesti ketemok universitas sing gelem nerimo opo onone awakmu. Nag awakmu tetep mekso nag kampus iku yo bakal loro ati maneh. Mangkane wes ora atek sedeh polae getolak mlebu kampus. Kampus loh isek akeh, dadi wes ora atek sedeh, ilangno sedehmu iku, urip ojo itik-itik sedeh, itik-itik sedeh, dadi generasi enom iku ojo gampang sedehan. Mosok sedeh polahe getolak mlebu universitas. Mbok yo sedeh iku sing berkelas titik ngunuloh.


Preian semester 7 biyen, bocah-bocah ngejak nyambangi koncone awak dewek kabeh sing ono nang kota Mojokerto, nah pas tutuk kono tibake omahe iku isek deso, terus wong tuwone iku ngingoni pitek sing digeleh pinggire omahe. Nah salah sijine koncoku iku maeng langsung nyumpet irung ambek gedek mergo delok ambek ambu teleke pitik sing ono nang ngisore wit pinggire bocah-bocah parkir sepeda montor. Jarene deke, ambune telek sing basine megilan iku sing marakno deke iku jembere megilan, terus sak liyane iku sing marakno deke iku geting ambune iku angel ilangane neg gak disabun peng bolah-balik lagek iso ilang. Yo mesti se sing jenenge telek yo ambune basin nag wangi yo kembang.


Salah sijine impene Jeno yaiku bisa mlebu universitas apik sing ana ing Singapura. Jeno wis sinau kanti tenanan supaya bisa mlebu universitas iku, nanging nyatane Jeno isih ditolak amarga ana salah siji bijine sing kurang. Jeno sedih lan mikir apa usahane kurang gedhe, apa dungane kurang akeh. Nanging nalika Jeno kanda ning gurune, Jeno diwenehi saran utawa cara supaya bisa lolos universitas. Nomer siji, nalika wes tau ditolak universitas coba kanggo didelok maneh apa universitas sing dipilih kedukuren. Nomer loro, ngaso sik yen wis siap berjuang maneh baru sinau maneh kanggo merjuangno universitas iku. Sing penting yaiku ora pegel kanggo berjuang.


Awak dhewe kerep ketemu karo wong-wong sing opo-opo dicritake. Misale, dee lagi keno musibah mesthi crito karo konco-koncone. Pas dee lagi oleh sesuatu, barange kui langsung dipamerke. Yen dee lagi mangkel karo wong, dee crito koyo opo eleke wong kui, koyo arep ngehasut sing liyane ben mangkel karo wonge kui. Wong-wong sing koyo ngono kui pancen jaluk perhatian utowo pengakuan. Opo sing dirasakene kui bener. Dee butuh wong liyo kanggo mengkonfirmasi opo sing dirasake. Biasane, wong-wong sing koyo ngono pas cilik kerep ngeroso dhewekan. Ora ono wong lan konco sing iso dijak berbagi perasaan. Kui sifat sing sok mangkelke. Nanging awak dhewe kudu paham, tabiat kui asale seko ngendi.


Pas isih sekolah, awak dhewe sekelas sok guyon. Awak dhewe guyoni siji karo liyane. Alesane supoyo suasana kelas dadi sero wae. Ono sing iso nerimo nanging ono uga sing ora iso. Dheweke ngerosi isin pas diguyoni. Reaksine wong-wong sing isin diguyoni neng kelas kui werno-werno. Ono sing pas diguyoni dheweke langsung nutupi raine. Dheweke langsung balik neng bangkune. Banjur deleh sirahe neng duwur mejo. Ono uga sing sangking isine langsung metu seko kelas. Dheweke mending dhewekan neng panggon sing sepi, koyo ruang UKS lan kamar mburi sekolah. Ono uga sing isin kui, ketok biasa-biasa wae. Nanging pas bel bali sekolah kerungu, dheweke langsung menyang omah. Dheweke isih isin yen isih dolan neng sekolah.


Nabung kui ora mung kanggo barang seng disenengi utowo sing dipengeni. Luwih apik yen duwit sing ditabung kui kanggo barang-barang atau kegiatan sing iso gawe awak dhewe iso luwih produktif. Misale, awak dhewe seneng karo fotografi. Selama iki, awak dhewe mesthi nyilih utowo nyewo kamera pas pengen foto-foto. Yen tabungane kui, dienggo tuku kamera bakal luwih produktif timabange dienggo tuku PS 5. Terus mergo wis duwe kamera dhewe, awak dhewe makin jago. Seko kui, awak dhewe iso nawarke jasa foto pas awak dhewe lagi selo. Seko asil dadi juru foto kui, awak dhewe iso nabung meneh kanggo tuku laptop utowo komputer sing luwih apik. Awak dhewe saiki dadi iso ngedit foto luwih profesional. Lan jasa awak dhewe kui iso diregoni luwih larang.


Akeh wong kang ora betah yen wayah macet ning dalan. Biyasane macet iki malah marai mumet amarga ora ana persiapan sing mateng, apa maneh yen nggawa anak cilik. Kamangka kuwi, akeh cara sing kudu disiyapake kanggo ngindari macet ning perjalanan. Kaping pisan yaiku, ben ora sumpek, bisa nyetel lagu-lagu sing disenengi ben ora bosen ning jero mobil, siyapake lagu-lagu sing disenengi sak keluarga kamangka bisa ngilangi bosen lan njaga suasana ben tetep nyenengake. Kaping loro yaiku nyiyapake jajanan ben ora keluwen, amarga yen luwe iki marai kemangkelen ning dalan. Kaping telu yaiku tetep dicek bahan bakar lan banyu kanggo ngombe ben kendaraan lan penumpang tetep stabil keadaane.


Isin polahe gawe klambi sing podo saiki wes gelek dialami ambek bocah-bocah enom saiki. Padal asline kan yo ora opo-opo soale pabrik sing gawe klambi kan yo ora mok siji. Mosok polahe klambi podo ae kok isin. Nah sing garai isin iku maeng kan ora klambine sing podo tapi atine sing wes dikemuli ambek pikiran sing gengsi akhire dadekno roso isin sing metu nang awake maeng. Jajal nag wong iku maeng biasa ae, yo jelas ora bakal isin ambek mesti ora ngereken perkoro iku maeng. Mangkane nag ancene duwe roso ngunuku yo sangu pakian liyane sing sekirane ora ono sing ngembari ben ora isin nag gawe klambi. Contone koyok jaket ambek liyan-liyane.


Aku lan ibuku ana rencana ning Jakarta dina Senin iki amarga sedulurku ana sing nikahan. Adhiku ana ujian ning sekolah, kamangka adhiku ora melu ning Jakarta lan kudu jaga omah. Kira-kira ana seminggu aku ning Jakarta. Dina pertama, adhiku ngerasa yen biyasa wae. Nanging amarga omahku kuwi omah tuwa, adhiku keweden lan milih nginep ning omahe budheku. Kamangka omahku kuwi kosong, adhiku ngerasa yen sering dideloki kawo wong sing ora katon lan ngerasa yen omah iki katon singup. Ditambah ning ngarep omahku ana wit ringin gedhe banget, adhiku wedi yen dewean jebul ana dhemit sing melbu omah. Amarga keweden, adhiku uga dadi ora bisa turu ning omah.


Onok gak sing sering banget diketokno makhluk-mkahluk alus koyok jin, hantu, dan liyan-liyane, padahal awakmu gak lagi mbari lapo-lapo, utowo gak nggoroi opo-opo. Isok ae nang njero awakmu iku onok jin e. Istilah liyane awakmu lagi ketempelan. Menungso biasa iku ancen gak bakal isok ndelok makhluk-makhluk alus koyok ngono, nek gak hantune sing ngetokno diri. Tapi wong-wong sing lagi ketempelan iku dadi luwe peka ambek sekitare dan setan sing nempeli iku nyalurno energine sing marakno wong iku isok ndelok jin-jin sing onok ndek sekitare. Alesan wong iku ketempelan iku biasane mergo ‘pertahanan diri’ ne lagi lemah dadi luwe gampang gawe ‘dikendalikno’.


Roso seneng iku asline kedaden teko perkoro sing aneh-aneh ambek ora kepikir karo wong sing bakal ngerasakno roso seneng iku maeng. Lah roso seneng sing disebabno petuk ambek idola yaiku roso seneng sing ancene kedaden mergo tekone perkoro liyo utowo wong liyo nang uripe wong sing bakal ngerasakno seneng iku maeng. Roso seneng koyok ngeneki biasane oleh mujudno ora karuan ambek biasane langsung diwujudno karo wong sing duweni roso seneng maeng. Tapi biasane nag mujudno roso seneng sing model nginiki ora iso ucul bebas emosine soale ketahan ambek sifat sing ati-ati, roso kuwatir, ambek wedi sing moro-moro teko nang ati karo pikiran.


Kopi luwak iku salah siji jenis seduhan kopi sing bijine dijupuk teko sisa teleke luwak utowo musang kelopo. Biji kopi iki nduwe roso sing bedo mbarine dipangan terus ngelewati saluran pencernaane luwak. Biji kopi iki mulai dipasarno sekitar tahun 1980-an. Biji kopi luwak iki dinilai dadi biji kopi paling larang sak dunyo sing regane isok sampe USD100 per 450 gram. Awal mulane onok biji kopi luwak iku mergo luwak iku dewe senengane mangan buah kopi, terus biji kopi sing gak isok dicerna mau bakal metu bareng karo telek e luwak iku mau. Teko kono, petani kopi mulai mburu biji kopi luwak sing kececeran dan didolno.


Ngerayakna ulang taune kanca saiki bisa akeh banget carane. Salah sijine kanti cara ngeprank. Prank iki bisa sing gampang wae supaya ora nggawe cilaka wong sinh diprank. Misale pas kanca ulang taun, kene ora perlu ngucapke lan apen-apen lali. Biasae bocahe bakal ngamuk amarga dilalekke, lah pas ngamuk iku langsung kene teka nggawa kue ulang taun. Prank kanca ulang taun sing penting ora nggawe sing ulang taun lara ati banget. Aja nganti nggawe prank sing bisa ngilangake rasa seneng dina iku amarga dina iku dadi dina sing paling dienteni yaiku pas ulang taun. Prank kanca sing biasa wae supaya dheweke tetep kerasa seneng.


Pengalaman mlebu TV iku ora diduweni karo kabeh wong. Mung wong bejo sing duweni kesempatan iki. Senajan mung dafi figuran ana ing acara TV, nanging rasane kok seneng banget. Kabeh wong bisa ngerti ana raiku ing TV. Raiku didelok karo kabeh wong sak Indonesia. Rasane aku dadi terkenal ana ing sak wengi. Kabeh padha ngomongna cara aktingku sing apik lan nggarai nangis amarga pas iku aku akting dadi wong sing ora duwe dhuwit. Tibakne ngene rasane melbu TV. Bayarane uga akeh senajan mung figuran. Mulane akeh banget wong sing kepengin pol dadi artis supaya bisa mlebu TV lan oleh bayaran akeh.


Pas kui, aku lagi dhewekan ngeteni rombonganku metu seko kamar hotel. Awak dhewe arep dolan bengi kui. Aku ngenteni suwe banget. Aku tekan ngerungoke wong sing nesu-nesu neng ngarep respsionis. Jarene kamar sing dipanggonine saiki elek banget. Sing pertama dheweke keluhke kui lawange kui angel dikancing. Sak liyane kui, pas dheweke lagi mlebu jobine reged lan ora ono tanda-tanda wis disapu utowo dipel. Kamar mburine uga durung diresiki. Peralatan mandi koyo sabun, sampo, karo anduk kui durung ono dicepak neng jero kamar. Neng jero kemul, dheweke nemu rambut sing rontok okeh banget. AC kamare uga rusak. Pokokmen dheweke komplain akeh perkoro kamare kui. Dheweke ngomong nganggo suara sing banter.


Roso wedi polahe dewean ancene mesti tau dialami uwong-uwong, mboh iku polahe manggoni omah anyar, nang gon sing ora tau ditekoni utowo ancene dolan terus koncone maeng mere diluk polahe kebelek yo iso ae koyok ngunu. Tapi asline roso wedi sing koyok ngunuku iku iso dadi sak lawase nang awake wong iku maeng soale ancene dibarno. Tapi kudune roso ngunuku kudune nang diilangno utowo dilateh gal saitik ben ora kacel terus akhire iso ilang. Nag ancene dibarno terus akhire dadekno wong sing duwe roso wedi iku maleh dadi wong sing jere. Nandi-nandi mesti jaluk diterno utowo dikancani soale wes kadung kebiasaan koyok ngunuku.


Jaman saiki akeh banget acara TV sing ngawur amarga ngerjani wong kanthi wonge kaget utawa keweden. Apa maneh yen pas ngerjani kuwi, mesti ngageti lan marai wong kemangkelen. Pancen acara ngene iki mesti ana hiburane, nanging ya kudu digatekake babagan sapa wae sing bisa dikerjani. Ora mungkin wong tuwa sing arep nang masjid diwedeni karo setan-setanan. Sing melas yaiku mesti kerasa kaya arep jantungen. Kanggo wong sing ora wedinan ya mesti acara ngene bisa dadi ajang sing nyenengake, nanging kanggo wong sing wedinan ya uga bisa trauma lan bisa ndredeg. Dadi, sajane acara ngene iki kurang mingunani yen tujuane kanggo hiburan.


Akeh wong sing mikir nag wong kaget polahe kari bis iku perkoro sing guyokno, padal wong koyok ngunuku yo duwe penggawean utowo perkoro sing ancene dadekno deke kari bis. Perkoro maeng sakjane yo sepele mangkane kadang gdiguyu wong nag ono sing jumbul polahe kari ambek bis. Contone perkoro maeng salah sijine koyok telpon wong utowo koncone soale ngeteni bis saking suwene terus moro-moro bise budal, terus kadang saking suwene bis akhire wong iku maeng rokoan, terus ono sing nang jeding soale wetenge loro. Dadi pirang-pirang perkoro maeng asline yo lumrah ae asline kanggo wong. Dadi ora kenek diremehno soale iku ora pantes.


Pas bulan poso utowo bulan Ramadan kui, awak dhewe bakal entuk pahala luwih akeh seko biasane. Misale biasane kui ngelakoke hal sing apik kui entuk siji pahala, pas Ramadan kui iso entuk peng sepuluhe malah iso luwih seko kui. Nanging aku lagi ngerti doso sing dilakoke neng bulan poso iki uga dipingke koyo pahalane. Aku pisanan krungu kui pas khutbah tarawih. Biasane aku ora tarawih neng masjid. Nanging pisanan aku mangkat, entuk khutbah sing ngeri koyo ngono. Bar bali seko masjid pas kui, aku dadi luwih wedi yen arep ngelakoke dosa pas Ramadan. Rasane mending tak tahan wae tekan bakdo.


Pas isih cilik, aku karo konco-konco neng ngarep omah kerep dolan bareng. Awak dhewe sok dolan neng kampung-kampung sing liyo. Biasane, awak dhewe tanding bal-balan ngelawan cah-cah seko kampung liyo. Awak dhewe ora golek menang neng pertandingan kui. Awak dhewe mung golek seneng-senenge tok. Nangig ono kedean, kenopo awak dhewe ora tanding bal-balan neng salah siji kampung. Pas lagi tanding, kathoke koncoku suwek. Suwek gedhe banget. Kathoke pas kui kathok cendek lan soweke kui seko duwur tekan ngisor. Dadine kui kathoke kui langsung coplok seko kathoke. Bar kui awak dhewe langsung bali. Mesake yen awak dhewe suwe-suwe neng kono. Pasti koncoku kui isin banget.


Saiki wes akeh wong sing kendel sampek wani nyeneni petugas utowo ngamuk nang petugas polahe saking jengekeli ambek petugas, mboh iku petugas keamanan, utowo petugas liyane koyok satpam ambek liyan-liyane. Tapi sing asline garai wong iku ngamuk nang petugas iku mok perkoro-perkoro cilik sing biasane dianggep enteng tapi kanggo wong sing srengen iku maeng abot utowo gede contone pas bayar utowo blonjo terus duwete iku kurang susuke, kanggo petugase iku lak perkoro cilik, tapi kanggo wong sing belonjo iku abot, soale duwek iku angel gelekane. Nah mangkane dadi petugas ben ora diseneni ambek wong iku kudu ngregani wong liyo utowo wong sing teko mrono ben ora diseneni.


Dino iki aku moleh teko les rodok bengi soale mau lagi keasiken mbahas soal kisi-kisi UNAS. Mergo moleh bengi, portal perumahan wes podo akeh sing ditutup. Mbarine muter-muter nggolek dalan, akhire ketemu siji portal sing sek bukaan. Tapi aku langsung iling nek lewat portal iku, berarti bakal ngelewati pohon beringin. Sakjane aku wes wedi pol, soale akeh banget kejadian sing gak ngenakno. Tapi aku berusaha gak ngurusi iku dan tetep gas ae, timbang gak moleh kan ya. Pas aku kate lewat pohon beringin iku, moro onok mbak-mbak sing ngadek nang tengah dalan. Pas ndelok onok getih sing netes teko sirane, aku langsung tancep gas ngono ae. Atiku wes gak karu-karuan rasane. Tanganku wes gemeter pol saking wedine, tapi tetep tak gasno ae iku motorku.


Antisosial kuwi salah siji gangguan kepribadian sing menyimpang saka norma-norma masyarakat. Antisosial iki uga dadi salah siji gejala psikopat utawa sosiopat. Wong sing ngonsumsi obat terlarang iki uga bisa dadi antisosial. Gejala antisosial iki yaiku sering ora ngereken hak wong liya, ora duwe empati, ora mawas diri, ngerasa yen luwih hebat saka wong liya, lan uga manipulatif. Penyebab gangguan kepribadian iki bisa disebabake saka eksploitasi pas isih cilik, gangguan mental, lan dadi korban kekerasan saka keluarga. Anti sosial iki bisa diobati kanggo obat-obat resep dokter, psikoterapi, uga bisa rawat inap ning rumah sakit jiwa lan diawasi karo dokter spesialis kejiwaan.


Kamarku duweni pojok khusus kanggo sepatu-sepatuku. Aku duweni macem-macem sepatu saka macem-macem merk lan negara. Sepatuku kurang luwih ana 20 macem lan ana 20 warna sing beda. Aku ndeleh sepatuku iku ana ing rak ing pojokan kamarku. Rak iku warnae putih resik, lan ana bagian sing warnae biru dadi nambahi warnae rak iku dadi tambah murup. Saben minggu, rak iku tak resiki supaya tambah resik. Seaptune uga tak umbahke ana ing panggon khusus ngumbah sepatu. Macem-macem koleksi sepatuku iki tak deleh ana ing kamarku supaya dadi pangiling yen aku nyatane bisa tuku barang sing larang nganggo dhuwitku dewe masio kudu nyelengi pirang-pirang taun.


Menang undian iki pancen mung ngandelna hoki utawa beja. Sapa sing bisa nebak yen ana 1000 jeneng nanging sing diundi utawa dijupuk mung 1 jeneng. Mula yen melu undian aja nganti ngarep banget ndak mengko yen ora oleh dadi gela. Melu undian sakjane diniati wae kanggo iseng lan ora ngarep menang supaya ora kepikiran. Nanging ya ora ana salahe yen melu terus nalika ana undian supaya bisa ngerti lan ngetest sak pira hokine kene. Yen wis menang undian ya ajak lali kanggo ngewenehi wong liya supaya tansah berkah lan bisa kanggo mbukak lawang kanggo rejeki liyane supaya bisa mlebu maneh.


Dino Minggu kali iki, aku lagi bingung kudu lapo saking gak onok sing isok dilakoni. Ambek mamaku dikon nyapu halaman omah sing wes suwe gak diresikno. Akhire tak iyani ae timbangane luntang-lantung kan ya. Mulai deh aku nyaponi godhong sing wes akeh pol iku. Terus godhong iku mau tak dekek nang cekrok. Pas kate tak guwak nang tong sampah, dadakno tong sampahe lagi kebak. Aku mbatin, iki kok dengaren pak pemulung sing biasa njupuki sampah nang kene durung njupuki. Suwe-suwe ndelok marakno gilo dewe, opo maneh mambune sing gak nguati. Akhire godhong nang cekrok mau tak guwak nang tong sampah nggon e tonggo mergo sek kosongan.


Tengah wengi pancen ora apik metu-metu. Dalanan nalika bengi iku mesti peteng apa maneh dalanan ning cedhak sawah. Wingi aku lagek sepisan liwat ing sawah pas mulih kerja. Aku kaget nalika noleh ning sawah ana samubarang sing mabur-mabur. Aku ora mikir apa-apa amarga aku gur mikir paling kain memean e wong-wong mawut ning sawah. Nanging sayah suwi samubarang sing mabur iku sayah ketok jelas. Dadakna iku lelembut wedhok. Rambute dawa, matane abang, pas takdelok langsung guyu mringis, lan kain putihe iku ketok rusuh kaya cabet lemah. Aku langsung nggawa sepedaku buanter lan ora ndelok mburi maneh amarga wedi yen isih diuber.


Awak dhewe sepakat yen macet kui marake awak dhewe emosi. Nganggo kenderaan opo wae, ora ono sing seneng yen kejebak macet. Nanging menurutku, sing paling parah kui yen awak dhewe keno macet pas numpak montor. Montor kui ora koyo mobil sing duwe atep. Yen misale lagi panas ngentang-ngentang kui opo pas lagi udan deres, ora ono atep sing ngalangi sinar utowo banyu kui. Yen keno macet, awak dhewe wis pasrah mergo awak dhewe ora mungkin iso nguyup. Perkoro iki, sing gawe pengendara montor luwih emosi yen keno macet. Sing numpak montor kui mesti mangkel banget, naning dheweke ora iso ngopo-ngopo. Paling mung iso gerundel karo misuh alon-alon.


Kinerja kantor kuwi dinilai nganggo akeh standar lan kudu melu aturan sing sak mestine. Kamangka, ning saban divisi kuwi mbutuhake wong sing teges lan bisa dadi pemimpin sing bijak lan uga ngerti marang karepe para karyawan. Nanging, ning sawijining perusahaan, ana pemimpin sing gawene nyenengi karyawan nanging ora ana tumindak sing bener. Kamangka, karyawan kuwi kejebak ning situasi sing ora nyaman. Karyawan iki dadi ora tulus kerja lan sering ngomongake para bos. Senajan kerja, nanging atine ya ora lega amarga akeh beban kerja sing ketumpuk. Amarga kuwi, saiki ning kantor negara utawa kantor swasta sering ngadakake pelatihan piye carane dadi bos sing wicaksana.


Hal sing gawe sedih wong liyo kui bedo-bedo. Ono sing ngeroso ditinggal karo pasangane kui hal sing paling sedih. Ono sing ngeroso diselingkuhi kui luwih sedih timbangane mung ditinggalke. Rong perkoro kui hal sing nyedihke lan kui betul. Ora ono seko loro kui sing ora ngelarani ati. Nanging, ora ilok kanggo awak dhewe ngebandingke kesusahane awak dhewe karo wong liyo. Pengalaman wong kui bedo-bedo lan kabeh wong dhuwe proses pendewasan sing bedo-bedo. Mungkin, pancen wong sing ngeroso diselingkuhi kui paling lara wis duwe pengalaman sing luwih akeh. Nanging, opo gunane ngaku-ngaku dadi sing paling ngerasake lara? Awak dhewe kudune iso saling bersimpati lan iso ngewangi wong kui paling ora secara moril.


koncoku sak kelas biyen ono isng keweden polahe tau dienyek ambek diece karo koncone. Saking nemene oloh ngece ambek oleh ngenyek sampek bocahe iku keweden nag petok deke. Nah sing jengen ngenyek, ngece, garai, utowo ngelokno iku yo kelakoan sing nindes utowo kelakoan sing ancene disengojo ambek wing kanggo ngelarakno wong liyo mboh iku karo ngelokno, ngelarani utowo jenise maeng iku. Perkoro iki biasane dilakoni ambek wong sing ancene duwe utowo rumongso nag deke iku luweh hebat, kuat, ambek kuasa ben deke iku ketok joyo ambek ora ono sing ngelawan. Terus sing dadi korbane biasane mesti keweden terus akhire dadekno gangguan mental nang korbane maeng.


Nag ono wong sampek keweden polahe diece ambek dienyek iku asline yo lumrahlah nag oleh ngenyek ambek ngece iku kenemenen. Terus kadang sampek madak-madakno kekurangane awake ambek kewan utowo barang liyane sing garai wong iku kisinen. Yo perkoro sing nginiki kudune gecegoh ben ora sampek kedaden, soale nag kedaden jelas iso dadekno wong iku maeng kenek gangguan mental. Terus ora wani campur uwong mergo kekurangane sing digawe perkoro ambek wong-wong sing nang pinggire. Asline wedine iku yo kudu diilangno, tapi sing jenenge wong wedi yo mesti ae wes ora iso mikir apik ambek bening. Akhire yo mok iso sengedan nang omah ambek ora gelem campur wong.


Biyen pas ponakanku cilik mesti tak wedeni ambek sing jenenge grantek. Mesin iku ancene buangete megilan mangkane mesti garai bocah cilik kuweden. Mangkane kadang nag ono grantek mesti tak wedeni. Terus jarene pakne ora oleh diwedekno ngunu soale nag kadung kewedene iku enggo iso marakno sawanen utowo gilamen (trauma) polahe iku maeng terus iso ae iku dadekno kacel sampek tuwek. Terus kat iku aku tambah gelek ngejak bocahe delok grantek kadang tak jemokno barang ben bocahe ora wedi. Dadi saiki nag ono grantek bocahe saiki yo wes ora bakal wedi maneh soale ancene dierohno karo sing jenenge grantek iku maeng. Terus disudohno nag grantek iku ora lapo-lapo.


Tino ora ngerti yen dekne nduwe gangguan cemas lan uga gampang panik yen weruh kejadian sing bisa marai dekne trauma amarga dekne iki tau ngalami kecelakaan. Nanging rasa traumane Tino amarga kecelakaan iki mung bisane kesimpen lan ora ketok saka njaba. Tino baru paham yen dekne nduwe gangguan iki pas dekne weruh kecelakaan ning dalan. Tino ndelok kecelakaan kuwi pas budhal kuliah. Pas ndelok kuliah kuwi, dekne langsung ngerasa mumet lan sesek. Jantunge kaya arep copot amarga ndredeg. Tangane kebak kringet lan rasane dekne kaya arep tiba saka motor. Pas ndelok kecelakaan kuwi, dekne langsung melu minggir ben bisa ngombe banyu putih kanggo nenangake awak.


Ngatasi rem blong ning mobil utawa motor bebek sing isih ana sistem gigi paling gampang. Nanging kanggo motor matic, kuwi rada angel lan marai gugup uga panik amarga mbutuhake perilaku sing bedha. Yen tinemu kasus rem blong ning motor matic, sing perlu dilakoni yaiku ngeculake gas lan ngedukake kecepetan alon-alon amarga mbutuhake wektu kanggo visikositas oli ben bisa mbalik normal maneh lan ora ngerusak mesin. Yen wis bisa rada stabil, rem ngarep uga mburi bisa digawe bebarengan. Motor sing ana ning kondisi ngene iki, aja digawa ngebut dhisik amarga bisa marai tambah rusak lan bisa ngentekake biaya kanggo ndandani mesin.


Sing iso keno serangan panik kui ora mung wong gedhe wae, bocah sekolahan kui uga iso ngalami kondisi sing podo. Awak dhewe, sebagai wong sing wis gedhe, sok lali yen awak dhew kui biyen tau cilik. Awak dhewe ngerti carane dadi anak-anak. Dadi bocah cilik kui, uga ora gampang. Cah cilik duwe beban pendidikan sing ora sitik. Dheweke uga nggowo ekspatasi sing dikei wong tuwane. Dheweke dadi stres dhewe mergo kudu entuk biji ujian sing apik, durung ditambah perkoro-perkoro bocah-bocah sing lagi akil balig. Awak dhewe sebenere tau ngeroso kui kabeh, nanging awak dhewe ora iling perasaan kui pas awak dhewe wis gedhe.


Bocah jaman saiki duwe akeh cara sing bisa dilakokake kanggo ngerayakake kelulusan lan seneng-seneng. Salah sawijining tradisi ngerayakake lulus ujian ning Indonesia iki yaiku corat-coret seragam SMA sing wis ora dinggo. Tradisi iki biyasane ana ning SMA lan dilanjutake karo pawai motor ngideri lingkungan sekolah. Nanging kebiasaan iki luwih akeh negatife amarga ora ana manfaate. Tinimbang diorek-orek, seragam kuwi kudune bisa disumbangake marang adhi kelas utawa wong sing ora mampu tuku seragam. Uga pawai motor kuwi bisa mbahayakake kanggo lingkungan amarga bisa marai kecelakaan. Kamangka kuwi, ayo ngerayakake kelulusan nganggo cara sing apik yaiku ndunga lan sukuran bareng wae. Yen bisa ya uga ngadakake bakti sosial kanggo wujud kesenengan marang kelulusan.


Ngamuk lan muring-muring nanging ora ana sebabe iku bisa wae ana gangguan emosional. Gangguan iki bisa disebabake karo pirang-pirang babagan kayata stress, gangguan tempramen, lan liyane. Kadang ngamuk lan nesu tanpa ana sebabe bisa wae dilampiasna karo pengin nyilakai wing liya. Yen wis nganti duwe kepenginan nyilakai wong kiya iku sing kudu diwaspadai. Tandha-tandha kaya ngene yen wis muncul kene kudu langsung konsultasi ning psikolog supaya bisa diwenehi saran lan kepiye carane jaga emosi. Mula ayo padha bijak lan peka karo kondhisi awake dewe lan ora perlu wedi yen pengin ning psikolog supaya gek ndang oleh pengarahan lan ora nggawe tambah parah.


Gawe klambi kembar ambek wong sing ora dikenal iku ancene rosone koyok piye ngunu. Yo isin se, tapi piye maneh mosok langsung ganti klambi, kan yo aneh. Yo tapi ngunuku ancene saiki gelek kedaden nang endi-endi, tapi kabeh yo karek wonge sing nanggepi ambek sing gawe klambi kembar maeng, nag wong e ora nguru ambek biasane gampangan yo ora masalah. Lah wong saiki pabrik gawe barang iku ora mok siji tok kok, tapi sak pirang-pirang. Dadi yo wes lumrah ambek biasa nag perkoro iku kedaden. Yo nag jarene koncoku se ora lapo-lapo se, toh barang iku yo podo-podo tukune, ora nyilah ambek nemok barange owng liyo. Dadi asline se isin oleh tapi ojo nemen-nemen.


Wong akeh sing wedi nikah. Alasane werno-werno. Salah sijine mergo modal pernikahan kui larang. Padahal, nikah sing nganggo modal gedhe karo sitik kui podo wae. Ora ono sing iso ngejamin yen nikah kanggo modal sing gedhe kui bakal bahagia pernikahane. Sing penting seko nikah kui niate. Awak dhewe kudu niat ngebangun keluarga seko awal. Awak dhewe ngerti yen pernikahan kui dudu ibadah sing gampil. Mengko, penganten anyar kui bakal entuk banyak masalah. Senadyan ngono, awak dhewe kudu iklas utowo keiklasan awak dhewe diuji pas pernikahan kui. Yen niate wis bulet, pengen gawe keluarga sing sakinah, mawadah, lan warahmah kui langsung dilakoni wae. Ora kudu ngenti duwit kangge pesta sing meriah.


Dadi wong sing seneng ngelumpukna barang iku rada megelna amarga sayah akeh barange sayah gampang barang iku ilang utawa ketelisut. Barang sing biasane gampang ketelisut iku barang-barang cilik kaya kunci, dhuwit, kartu, remote tv, lan barang-barang cilik liyane. Senajan yen nggoleki barang cilik iku ora gampang, mula kudu duweni cara supaya barang iku ora gampang ilang. Antarane yaiku barang cilik kaya ngono iku dilumpukna dadi siji supaya gampang golekane. Sawise iku yen barang iku ilang ora perlu gupuh. Kudu bisa ndoleki kanti sabar. Yen ilange ana ing panggon umum kaya mall, bisa langsung nuju ing pusat informasi kanggo ngelapor supaya bisa diewangi nggolek.


Minggu wingi pas aku dolan nag kota pahlawan, aku nyambangi koncoku sing akhir-akhir iki bisnise lancar tapi gelek update status bingung. Lah pas petok bocahe moro-moro jaluk pendapat nang aku perkoro gelakno wong sing paling penting. Lak jareku gelakno iku yo iso kedaden kapan ae soale sing jenenge menungso iku akeh salahe. Lah terus nag wes kedaden yo kudu sabar ambek jaluk sepuro sak cepete. Soale jaluk sepuro iku penting ben awakmu iku iso legowo ambek ngerti nag kelakoan sing wes mbok lakoni iku maeng salah terus iso gelakno wong sing paling penting nag uripmu. Dadi, gelakno wong sing paling penting iku wajar ae kedaden, nag ora tau ngunu berearti wong iku maeng ora normal koyok umume menungso.


Wong sing dielokno ambu ora enak utowo keambun mesti isin. Nag prosoku iku yo ora perlu kudu langsung digawe isin, tapi karek delok ambune maeng polahe opo, nag polahe ora tau ados yoiku pantes digawe isin, nag polahe loro koyok weteng loro terus ngentut yo ora masalah se, mergo iku kan wes biasa kedaden. Tapi yo ancene akeh-akehe wong ang dielokno ambu mesti rumongso nag deke iku koyok dadi wong sing kemproh padal yo gelek resik-resi terus. Mari ngunu ro ora tau gawe sing aneh-aneh sing marakno ambune ora enak. Tapi sing jenenge wogn ngelokno iku yo ono ae. Ben iso gawe goro-goro wong sing dielokno maeng.


Utang iku wes lumrah kedaden nag uripe wong saiki. Mergane nag ora utang yo bakal kuwalaan kanggo yukupi kebutuhan sing ancene kebutuhan menungso iku ora kenek dibade. Nah kanggo wong sing utang yo ora atek isin nang ancene konangan wong iku yo ora termasuk penggawean elek. Yo ancene ono ae sing isin, tapi nag polahe utang yo ora tepak mergane sing jenenge utang iku ora masalah ambek kabeh wong yo wes akeh ngelakoni penggawean iki maeng, dadi yo ora masalah. Nah sing marakno isin iku nag utange gede terus ora dibayar iku lagek isin. Dadi, ben ora sampek isin iku yo kudu nang dibayar nag ancene duwe utang ojo sampek ditagi sing marakno rame.